title: Rudolf Lange

text: Vuonna 1938 natsi-Saksa liitti Itävallan alueisiinsa. Lange siirrettiin Wieniin, jossa hän valvoi Itävallan poliisijärjestelmän yhdistämistä Saksan poliisiin. Hän tapasi siellä myös Franz Walter Stahleckerin ja työskenteli tämän kanssa. Stahlecker oli asetettu juutalaisten muutosta vastaavan Wienin toimiston johtoon. Itävallasta Lange siirrettiin Stuttgartiin kesäkuussa 1939.


title: Rudolf Lange

text: Pian toisen maailmansodan syttymisen jälkeen 22. syyskuuta 1939 natsi-Saksan poliisielimet yhdistettiin SS:n alaiseksi valtakunnan pääturvallisuusvirastoksi (RSHA), jota johti Reinhard Heydrich. Gestaposta tuli Osasto IV ja Heinrich Müllerista sen johtaja. Touko-kesäkuussa 1940 Lange johti Weimarin ja Erfurtin Gestapon toimistoja ja toimi Sicherheitspolizein apulaistarkastajana Kasselissa. Syyskuussa 1940 Lange sai ylennyksen Berliinin poliisin apulaispäälliköksi. Huhtikuussa 1941 hänet ylennettiin majuria vastanneeseen SS-Sturmbannführerin arvoon.


title: Rudolf Lange

text: Joulukuussa 1941 hän nimitettiin Einsatzgruppe A:n komentajaksi. Einsatzgruppe A toimi Baltian alueella ja Latviassa se murhasi yli 250 000 ihmistä alle puolen vuoden aikana. Suurin osa heistä oli juutalaisia.


title: Rudolf Lange

text: Riian lähistöllä Lange järjesti kaksi päivää kestäneen joukkoteloituksen, jonka aikana murhattiin 35 000 ihmistä. Kokemusta omaavana Lange kutsuttiin Wannseen konferenssiin 1942, jossa valmisteltiin juutalaiskysymyksen lopullista ratkaisua. Saman vuoden joulukuussa hän yleni SS-Obersturmbannführeriksi ja Riian SD:n ja Sicherheitspolizein toimiston päälliköksi.


title: Rudolf Lange

text: Lange haavoittui puna-armeijan hyökätessä Poznańiin tammikuussa 1945 ja hänet ylennettiin SS-everstiksi. Hän menehtyi Puolassa samana vuonna. Hänen kuolemansa yksityiskohdista ei ole varmaa tietoa, mutta hänen oletetaan kuolleen taistelussa puna-armeijaa vastaan helmikuussa 1945.


title: Paul Taylor

text: Paul Belville Taylor Jr. (29. heinäkuuta 1930 – 29. elokuuta 2018) oli yhdysvaltalainen nykytanssija ja 1900-luvun tunnetuimpiin kuuluva koreografi.


title: Paul Taylor

text: Taylor syntyi Wilkinsburgissa Pennsylvaniassa. Hän opiskeli Syracusen yliopistossa maalaustaidetta ja liittyi uimaseuraan. Hän pääsi jatkamaan opintojaan Juilliard Schooliin. Hän osallistui American Dance Festivalille Connecticut Collegessa. Festivaalilla ensiesitettiin 1900-luvun huomattavimpien taiteilijoiden teoksia.


title: Paul Taylor

text: Taylor esiintyi muun muassa Merce Cunninghamin ja Martha Grahamin tanssiryhmissä. Vuonna 1959 hän teki yhteistyötä "Episodes"-balettiteoksessa George Balanchinen kanssa New York City Balletissa. Hän perusti oman ryhmänsä Paul Taylor Dance Companyn vuonna 1954. Eräs hänen tunnetuimmista koreografioistaan on Johann Sebastian Bachin musiikkiin tehty "Esplanade" (1975).


title: Paul Taylor

text: Taylor oli biseksuaali. Hänen omaelämäkertansa "Private Domain" julkaistiin vuonna 1987. Hänelle myönnettiin Kennedy Center Honors -taidepalkinto vuonna 1992 ja National Medal of Arts vuonna 1993.


title: Kaltimon pahvitehdas

text: Kaltimon pahvitehdas oli Oy Kaukas Ab:n tehdas Enossa, Pielisjoen rannalla. Henkilökuntaa oli parhaimmillaan töissä 115, mutta loppuaikoina hieman alle sata. Tehtaan työntekijöitä edusti Paperiliiton Kaltimon osasto numero 53 ry. Tehtaassa oli yksi kartonkikone ja viisi hiomakonetta. Tehtaan tuotanto meni muun muassa Neuvostoliittoon, Tanskaan, Saksaan, Egyptiin ja Etelä-Afrikkaan.


title: Kaltimon pahvitehdas

text: Vuonna 1897 perustettiin Kaltimon Puuhiomo Osakeyhtiö ja rakennettiin pahvitehdas Pielisjoen rannalle, Keski-Kaltimon alapuolelle, nykyisen Enon Kanavarannan kohdalle. Suurin osa tuotteista myytiin Suomen Puuhiomoyhdistyksen kautta Venäjälle, ja loput pääasiassa Saksaan. Tehdas tuotti neljä ensimmäistä vuotta tappiota. Vuonna 1908 tehdas paloi perustuksiaan myöten, mutta rakennettiin uudelleen. Joensuu–Nurmes-radan valmistuminen vuonna 1909 helpotti pahvinkuljetusta ja yritys tuotti jälleen voittoakin.


title: Kaltimon pahvitehdas

text: Vuonna 1916 Kaltimon Puuhiomo myytiin Kaukaalle. Tehdas tuotti alussa hyvin, mutta vuonna 1924 tuli jo tappiota. Syynä olivat maatalouden lisäksi tehtaan vanhentuneet koneet, jotka eivät soveltuneet erikoiskartongin valmistukseen. Tilaus- ja tuotantomäärät laskivat ja vuonna 1931 tehdas pantiin seisomaan. Seuraavana vuonna Kaltimon Puuhiomo fuusioitiin Kaukaaseen ja tehtaan viralliseksi nimeksi tuli Ab Kaukas Fabrik, Kaltimon pahvitehdas. Sodan jälkeen tehdas toimi kahdeksan vuotta, joista voittoa syntyi vain vuosina 1946 ja 1951. Vuonna 1952 yhtiö päätti rakentaa Kaltimon voimalaitoksen ja räjäyttää tehtaan. Tehtaan tiilirakenteinen korjaamo purettiin alueen viimeisenä rakennuksena vuonna 2004.


title: Kaltimon pahvitehdas

text: Tehtaalla oli yksi kapea kartonkikone. Lisäksi hiomossa oli viisi hiomakonetta.


title: Kaltimon pahvitehdas

text: Tehtaan tuotteet kuljetettiin rautatien varressa olevaan pitkään makasiiniin, joka on edelleen jäljellä. Tehdasalueella oli myös oma rautatie.


title: Ceebrolistics

text: Ceebrolistics on suomalainen elektronisen hip hopin-yhtye, jonka muodostavat Pijall (Janne Hyttinen), MattiP (Matti Pentikäinen) ja RoopeK (Roope Kinnunen). Ceebrolistics on myös osa helsinkiläistä Murmurecordings-kollektiivia.


title: Ceebrolistics

text: Ceebrolistics on tehnyt musiikkia jo 90-luvun alkupuolelta asti englanniksi ja suomeksi. Heidän ensimmäinen julkaisunsa oli kasettisingle "Spring", joka ilmestyi vuonna 1995. Kasetilla oli kaksi kappaletta ja eri versioita niistä. MattiP, Pijall ja RoopeK myivät kasettiaan kädestä käteen.


title: Ceebrolistics

text: Vuonna 1998 Ceebrolistics julkaisi ensimmäisen albuminsa "The Day of the People in Between". Sitä sai reppumyynnin lisäksi myös The Funkiest -levykaupasta. Levy julkaistiin CD:nä, vinyylinä ja C-kasettina, ja sitä myytiin noin 1500 kappaletta.


title: Ceebrolistics

text: 2000-luvun alussa Ceebrolistics teki levytyssopimuksen levy-yhtiö EMI:n kanssa. Ceebrolistics julkaisi EMI:n kautta singlen "Hyviä juttuja / Me" sekä "0."-ep:n. Ep nousi ilmestyttyään maaliskuussa 2001 albumilistalla sijalle 33. Levy myi noin 5 000 kappaletta.


title: Ceebrolistics

text: Vuonna 2005 Ceebrolisticsin dub- ja elektrovaikutteinen "Ö" -ep ilmestyi. Levyn julkaisi Ceebrolisticsin oma levy-yhtiö Katusea yhdessä Fullsteam Recordsin kanssa. Levyltä julkaistiin myös single "Aintie / Sinainin".


title: Ceebrolistics

text: Ceebrolistics on suunnitellut jo pitkään uuden albumin julkaisemista. Uuden levyn julkaisuajankohdasta ei kuitenkaan ole vielä tietoa.


title: Ceebrolistics

text: Ceebrolisticsin jäsenet ovat olleet mukana myös monissa muissa projekteissa. Heitä on kuultu mm. Murmurecordingsin julkaisuilla ja vierailijoina monien muiden artistien levyillä. Pijall julkaisi keväällä 1999 oman soololevynsä nimeltä "The Cave" ja toisen "Stripped Anatomy of" -nimisen albumin maaliskuussa 2009 sekä tehnyt yhdessä serkkunsa RoopeK:n kanssa musiikkia nimellä Serkkupojat. RoopeK, joka tunnetaan myös nimillä Mörkö, rrimöykk ja KoksuK, on tehnyt useita mixtapeja ja tuottanut biittejä eri artisteille. Myös MattiP on julkaissut soolomateriaalia (mm. "Save the King" -albumin) sekä oman runokirjan, joka kantaa nimeä "Aavaavaa".


title: Ceebrolistics

text: Tällä hetkellä MattiP ja RoopeK järjestävät yhdessä DJ Dead-O:n sekä Non Personin (Niclas Kristiansson) Alas-klubia ja saman nimistä radio-ohjelmaa Bassoradiolla. RPK (Roope K) ja Julma-Henri julkaisivat Kutsu EP:n 9. joulukuuta 2010 ja albumin "HENRI" tammikuussa 2011.


title: Walter Sickert

text: Walter Richard Sickert (31. toukokuuta 1860 München, Saksa – 22. tammikuuta 1942 Bath, Englanti) oli saksalais-tanskalaissyntyinen brittiläinen taidemaalari. Sickert oli kosmopoliitti ja eksentrikko, joka suosi impressionismia edustaneissa maalauksissaan urbaaneja maisemia ja tavallisia ihmisiä.


title: Walter Sickert

text: Walter Sickert syntyi Münchenissä, ja hänen isänsä oli tanskalaissyntyinen saksalainen piirtäjä Oswald Adalbert Sickert. Walter Sickert työskenteli useita vuosia näyttelijänä, mutta vuonna 1881 hän opiskeli Slade School of Fine Artissa.


title: Walter Sickert

text: Sickertiin vaikuttivat erityisesti James McNeill Whistler, jonka apulaisena hän aloitti vuonna 1881, ja Edgar Degas, jonka hän tapasi seuraavana vuonna Pariisissa. Sickertin tyypillisimpiä aiheita olivat lontoolaisten teatterisalien sisätilat. Niistä ensimmäiset ilmestyivät vuonna 1888 New English Art Clubilla.


title: Walter Sickert

text: Sickert eli 1890-luvulla muotokuvamaalarina. Lontoosta hän muutti vuonna 1898 manner-Eurooppaan ja asui sekä Ranskan Dieppessä että Venetsiassa. Hän maalasi tuona aikana usein maisemia.


title: Walter Sickert

text: Sickert palasi vuonna 1905 Lontooseen, missä hän yhdessä Augustus Johnin ja Lucien Pissarron kanssa pyrki tuomaan brittiläiseen maalaustaiteeseen uusia ideoita. Sickert kohosi vuoteen 1911 mennessä niin sanotun Camden Town -ryhmän johtohahmoiksi. Ryhmän jäsenet pyrkivät esittämään epäromantisoituja kaupunkikohtauksia. Ryhmä järjesti myös näyttelyitä, joissa oli esillä ranskalaisen ja britiläisen impressionistisia ja postimpressionistisia teoksia.


title: Walter Sickert

text: Sickert eli useissa eri paikoissa 1920-luvun puolivälin jälkeen, ja hän käytti myöhäisvaiheen teoksissaan usein valokuvia teoksiensa pohjana. Hän kirjoitti myös aikakauslehtiin joitakin taidekritiikkejä.


title: Walter Sickert

text: Sickertin nimi yhdistettiin 1970-luvulla Viiltäjä-Jackiin, vuonna 1888 Lontoossa riehuneeseen kuuluisaan tunnistamattomaan sarjamurhaajaan, Stephen Knightin kehittämän ”kuninkaallisen salaliittoteorian” kautta. 1990-luvulla Jean Overton Fuller kirjoitti teoksen "Sickert and the Ripper Crimes", jossa hän yhdistää Sickertin Viiltäjä-Jack-murhiin. Myös Patricia Cornwell esittää kirjassaan "" teorian, jonka mukaan Sickert oli Viiltäjä-Jack.


title: Billy Taylor

text: William ”Billy” Taylor Sr. (24. heinäkuuta 1921 – 28. joulukuuta 2010) oli yhdysvaltalainen jazzmusiikin säveltäjä ja pianisti.


title: Billy Taylor

text: Taylor syntyi Pohjois-Carolinan Greenvillessä ja valmistui vuonna 1942 Virginia State Collegesta. Hänen tunnetuimpia sävellyksiään on ”I Wish I Knew (How It Would Feel To Be Free)” vuodelta 1954, jonka levytti myös Nina Simone vuonna 1967.


title: Billy Taylor

text: Taylor teki pitkän akateemisen uran, ja hänet tunnetaan myös televisiosta. Hän sai vuonna 1975 tohtorinarvon Massachusettsin yliopistolta ja oli East Carolina Universityn musiikin Robert L. Jones -professori. Hän oli vuodesta 1994 John F. Kennedy Center for the Performing Artsin jazzmusiikin taiteellinen johtaja.


title: Billy Taylor

text: Billy Taylorille myönnettiin vuonna 1992 National Medal of Arts. Hänelle on lisäksi myönnetty muun muassa Grammy-palkinto.


title: M/S Wellamo

text: M/S Wellamo -nimellä on purjehtinut kaksi Silja Linen matkustaja-autolauttaa ja muita aluksia:


title: Ramblin’ Jack Elliott

text: Ramblin' Jack Elliott (oik. Elliott Charles Adnopoz, s. 1. elokuuta 1931) on yhdysvaltalainen folkmuusikko.


title: Ramblin’ Jack Elliott

text: Elliott syntyi Brooklynissä, New Yorkissa, juutalaiseen perheeseen. Hänen uransa suurimpia vaikuttajia oli varhainen opettaja ja tukija Woody Guthrie. Hän oli uransa alkuvaiheissa katusoittaja ja tuli myöhemmin tunnetuksi varsinkin yhteistyöstään Derroll Adamsin kanssa.


title: Ramblin’ Jack Elliott

text: Elliott oli arvossa pidetty esittäjä jo 1960-luvulla. Hän voitti vuonna 1995 Grammy-palkinnon ensimmäisellä levytyksellään kahteenkymmeneen vuoteen. Hänelle on myönnetty National Medal of Arts vuonna 1998. Hän on jatkanut uraansa Derroll Adamsin kuoleman jälkeen 2000.


title: Daniel Lanois

text: Daniel Lanois (s. 19. syyskuuta 1951 Hulli, Québec) on kanadalainen tuottaja, laulaja-lauluntekijä ja kitaristi. Lanois on tuottanut muun muassa U2:n, Bob Dylanin, The Parachute Clubin, Brian Enon, Peter Gabrielin, Emmylou Harrisin, Robbie Robertsonin, The Neville Brothersin, Chris Whitleyn, Ron Sexsmithin ja Nash the Slashin levyjä.


title: Daniel Lanois

text: Lanois'n ensimmäiset omat albumit olivat "Acadie" (1989) ja "For the Beauty of Wynona" (1993). Hän on Grammy- ja Juno-palkittu, ja hänelle myönnettiin vuonna 2005 tähti Canada's Walk of Famelle. Lisäksi hänet otettiin vuonna 2002 Canadian Music Hall of Famelle.


title: Aamiaismurot

text: Aamiaismurot eli murot eli aamiaishiutaleet ovat vehnästä (vehnämurot), maissista (maissimurot) tai riisistä (riisimurot) tavallisesti höyryttämällä valmistettuja hiutalemaisia viljatuotteita. Niihin lisätään usein sokeria tai hunajaa, ja niitä syödään etenkin aamiaisella ja välipalana. Useimmiten muroja syödään maidon, jogurtin tai viilin kera lautaselta.


title: Aamiaismurot

text: Täysjyvämuroista saa paljon hiilihydraatteja, ravintoaineita ja kuitua. Joihinkin muroihin on lisäksi pantu sekaan esimerkiksi kuivattuja omenan- tai mansikanpaloja. Tunnettuja murojen valmistajia on esimerkiksi Nestlé, Kellogg's ja Weetabix.


title: Robbie Robertson

text: Jaime Robert "Robbie" Robertson (s. 5. heinäkuuta 1943 Toronto, Ontario) on kanadalainen laulaja-lauluntekijä ja kitaristi. Hänet tunnetaan soolourastaan 1980- ja 1990-luvuilla sekä jäsenyydestään The Band -yhtyeessä 1960- ja 1970-luvuilla.


title: Robbie Robertson

text: Jaime Robert Robertson (syntyjään Klegerman) syntyi 5. heinäkuuta 1943 Torontossa mohawk-äidille ja juutalaiselle isälle, joka kuoli pian pojan syntymän jälkeen. Robbie kasvatettiin Six Nations -intiaanireservaatissa. Hän karkasi tivolin mukaan teini-ikäisenä ja aloitti ammattimuusikon uransa 16-vuotiaana. Hän kirjoitti aluksi lauluja rockabillylaulaja Ronnie Hawkinsille ja soitti kitaraa tämän yhtyeessä The Hawks, josta tuli muutaman vuoden kuluttua The Band.


title: Robbie Robertson

text: The Band jätti Hawkinsin ja ryhtyi sähköiseen musiikkiin siirtyneen folklaulaja Bob Dylanin taustayhtyeeksi. Dylanin jätettyä yhtyeen se jatkoi omillaan ja levytti kahdeksan albumia, joille Robertson kirjoitti useita lauluja ja toisinaan myös lauloi. The Bandin jälkeen Robertson aloitti soolouransa, jonka aikana hän on tehnyt viisi studiolevyä vuodesta 1987 alkaen.


title: Robbie Robertson

text: Vuonna 1990 Robertson teki yhteistyötä japanilaisen Ryuichi Sakamoton kanssa tämän albumilla "Beauty".


title: Robbie Robertson

text: Robertson näytteli elokuvassa "Carny" vuonna 1980, ja hän on säveltänyt elokuvamusiikkia muun muassa Martin Scorsesen elokuviin. Robertson on myös tuottanut musiikkia. Hän on vaikuttanut Native American Music Associationissa.


title: Robbie Robertson

text: Robertson sai Grammyn kahdesta ensimmäisestä soololevystään. Hänet on nimetty Rock and Roll Hall of Fameen muun The Band -yhtyeen mukana. Hänet nimettiin vuonna 2011 Canadian Songwriters Hall of Fameen, ja hän on saanut useita tunnustuksia Kanadan intiaanijärjestöiltä.


title: Ile Kallio & Vierailevat Solistit

text: Ile Kallio & Vierailevat Solistit on suomalainen Ile Kallion kokoama yhtye, jonka kantavina voimina ovat Kallion itsensä lisäksi tunnetut solistit Anssi Kela, Mikko Kuustonen ja Jorma Kääriäinen. Ryhmän "Kirjeitä" -albumi oli ollut Kallion mielessä jo 1990-luvun alusta lähtien. Valitut solistit ovat Kallion syvästi kunnioittamia.


title: Ryūichi Sakamoto

text: Ryūichi Sakamoto (; s. 17. tammikuuta 1952) on japanilainen muusikko, näyttelijä ja elokuvamusiikin säveltäjä.


title: Ryūichi Sakamoto

text: Sakamoto syntyi Nakanossa, Tokiossa. Hän opiskeli Tokion kansallisessa taide- ja musiikkiyliopistossa ja kuului vuonna 1978 Yellow Magic Orchestran perustajajäseniin. Hän on julkaissut useita sooloalbumeita. Hän on voittanut Oscarin, Baftan, Golden Globen ja Grammyn.


title: Ryūichi Sakamoto

text: Sakamoto on säveltänyt musiikin seuraaviin elokuviin: "Merry Christmas, Mr. Lawrence" (1983), "Viimeinen keisari" (1987), "Humiseva harju" (1992), "Pikku Buddha" (1993), "Vaaran vanki" (1993), "Rakkaus on paholainen" (1998), "Snake Eyes" (1998), "Tabu" (1999), "Femme Fatale" (2002), "Appleseed" (2004), "Babel" (2006) ja "The Revenant" (2016). Sakamoto on lisäksi toiminut näyttelijänä.


title: New York-New York Hotel & Casino

text: New York-New York Hotel & Casino on hotelli ja kasino Las Vegas Stripin varrella Las Vegasissa Nevadassa. Kasino on yksi MGM Resorts International -yhtiön suurimmista.


title: New York-New York Hotel & Casino

text: New York-New Yorkin teema on New Yorkin kaupunki, mikä näkyy hotellikasinossa ja sen ulkopuolella monella tapaa. Kasinon arkkitehtuuri luo alueelle New Yorkin kaupungin taivaanrannan. Hotellin monet tornit muistuttavat New Yorkin pilvenpiirtäjiä, esimerkiksi Empire State Building ja Chrysler Building -rakennuksia. Hotellin edustalla oleva uima-allas kuvastaa New Yorkin satamaa. Sataman altaassa sijaitsee 46 metriä korkea Vapaudenpatsas-jäljitelmä, jonka korkeus siis on puolet alkuperäisestä. Kasinon edustalla sijaitsevat myös vuoristorata sekä Brooklyn Bridgen Soldiers' and Sailors' Monumentin, Whitney Museum of American Artin ja Grand Central Terminalin jäljennökset.


title: Rautamies (täsmennyssivu)

text: Rautamies voi tarkoittaa ainakin seuraavia:


title: Maurice Jarre

text: Maurice-Alexis Jarre (13. syyskuuta 1924 Lyon, Ranska – 29. maaliskuuta 2009 Los Angeles, Yhdysvallat) oli ranskalainen säveltäjä ja kapellimestari.


title: Maurice Jarre

text: Jarre syntyi Lyonissa. Hän keskeytti vastoin isänsä tahtoa yliopisto-opinnot Pariisin yliopistossa opiskellakseen musiikkialaa Pariisin konservatoriossa. Hänet tunnetaan suuren yleisön keskuudessa varsinkin elokuvamusiikin säveltänä. Tunnetuimpia elokuvamusiikkeja ovat "Arabian Lawrence" (1962), "Tohtori Živago" (1965), "Matka Intiaan" (1984), "Kuolleiden runoilijoiden seura" (1989) ja "Ghost – näkymätön rakkaus" (1990).


title: Maurice Jarre

text: Jarre sai kolme Oscaria, kaksi Bafta-palkintoa, neljä Golden Globea ja yhden Grammyn Tohtori Zivagosta 1966. Hänellä on tähti Hollywood Walk of Famella. Viimeinen elokuva, johon hän sävelsi musiikin, on "Uprising – kapina natseja vastaan" vuodelta 2001.


title: Maurice Jarre

text: Jarre oli neljästi naimisissa. Tunnettu säveltäjä ja elektronisen musiikin uranuurtaja Jean-Michel Jarre on hänen poikansa. Toinen poika Kevin on käsikirjoittaja ja tytär Stephanie lavastaja.


title: Priscilla Pointer

text: Priscilla Pointer (s. 18. toukokuuta 1924) on yhdysvaltalainen näyttelijä.


title: Priscilla Pointer

text: Pointer syntyi New Yorkissa ja aloitti uransa teatterissa. Hänen vanhempansa Augusta Leonora (o.s. Davis) ja Kenneth K. Pointer olivat taiteilijoita. Hänen omat lapsensa ovat Amy, Katie ja David Irving. Amy Irving on kuuluisa näyttelijä ja Steven Spielbergin entinen aviopuoliso.


title: Priscilla Pointer

text: Pointer oli vuosina 1947–1979 naimisissa Jules Irvingin kanssa. Vuonna 1980 hän solmi Jules Irvingin kuoltua uuden avioliiton näyttelijä Robert Symondsin kanssa. Hän jäi leskeksi miehen kuoltua eturauhassyöpään 23. elokuuta 2007.


title: Priscilla Pointer

text: Priscilla Pointer esitti vuosina 1972–1973 Adrienne Harris Raineytä sarjassa "Where the Heart Is" ja vuosina 1981–1983 Rebecca Barnes Wentworthia sarjassa "Dallas".


title: Priscilla Pointer

text: Pointer on televisiouransa ohella esiintynyt monissa elokuvissa, joista tunnetuimpien joukkoon lukeutuu "Carrie" (1976).


title: Luettelo One Piecen eläimistä

text: Alla on luettelo aluejärjestyksessä One Piece manga- ja animesarjan eläimiä. Kaikkia eläimiä ei ole vielä suomennettu.


title: Luettelo One Piecen eläimistä

text: Tunnetaan myös nimellä Den Den Mushi. Etanafopnit ovat etanoita muistuttavia selkärangattomia eliöitä, joilla on puhelimien kaltaiset kotelot. Niiden avulla voi soitella toisiin etanafoneihin ja kommunikoida saaren eri puolilla tai saarten välillä. Niitä on monenlaisia, mutta tavalliseen etanafooniin voi lisäosilla saada mm. fax-toiminnon. Kun niihin puhuu, puhujan ääni välittyy vastapuhujan etanafooniin ja se toistaa saman, usein myös käyttäen puhujan eleitä. Etanafooneissa on myös yleensä heidän omistajiensa tuntomerkkejä.


title: Luettelo One Piecen eläimistä

text: Eiichiro Odan mukaan etanafoonit vastaanottavat puheluita toisiltaan radio- tai ajatusaaltojen avulla, ja voivat imitoida soittajan ääntä. Kotilon rikkoutuminen ei tapa etanafoonia, vaan yleensä se nukahtaa, kuten myös silloin kun sitä ei käytetä. Ne eivät ole moksiskaan siitä, jos heidät pyydystetään, sillä he saavat ruokaa omistajiltaan. Alla luettelo tähän asti tunnetuista etanafooneista:Tähän mennessä tunnetaan vain kolme erilaista haityyppiä. Pandahaita on tavattu muutamaan otteeseen mm. seitsemännen mangakirjan kannessa, Yosakun palattua kelluvaan Baratie-ravintolaan ja Mustin auttaessa yhden pandahain koukusta. Toinen haityyppi on purukoirahai, joita on tällä hetkellä nähty vain yksi. Kyseessä on Foxy-piraattejen Monda niminen hai. Kolmas tyyppi on nimeämätön sarvekas hai, jonka Luffy ja Usopp nappasivat. He laittoivat tämän muiden kalojen sekaan, ja hai luonnollisesti söi muut kalat.


title: Luettelo One Piecen eläimistä

text: Merihirviöt ovat valtavia olentoja, jotka mellastavat One Piece maailman merillä. Niitä on joka puolella maailmaa, mutta erityisen paljon niitä liikkuu Grand Linen rajoilla olevilla Calm Belt alueilla. Calm Beltin lähellä olevat saaret ovat usein eristyneet muista saarista, sillä merihirviöt kiusaavat merenkulkua. Siksi kehitettiin merijuna, jonka avulla Water 7:n ympärillä olevat saaret voisivat olla yhteyksissä keskenään, eivätkä merihirviöt haittaisi. Vaikka Calm Beltillä on paljon merihirviöitä, voi niiden läpi matkustaa turvallisesti, jos runko on merikivestä. Meren alta merikivirunkoinen alus ei näy, ja siksi merihirviöt eivät reagoi sellaisiin aluksiin. Tätä erityisesti Merivoimat käyttävät hyväkseen. Merihirviöiden ulkonäkö vaihtelee rajusti, eikä tällä hetkellä olla tavattu yhtään identtistä merihirviötä.


title: Luettelo One Piecen eläimistä

text: Tunnettuja merihirviöitä ovat mm. Rannikon valtias, joka söi Shanksin käden Luffyn kotisaaren lähellä ja Vesien kuningas, joka terrorisoi Long Ring Long Land saarta, kunnes Aokiji jäädytti sen.


title: Luettelo One Piecen eläimistä

text: Omituisten otusten saarella elää monenlaisia eläimiä, enimmäkseen hybridejä. Alla lista mangassa nähdyistä saaren hybrideistä:Saaren lähellä uiskentelee myös jättiläisrapu. Saarelle päätynyt Buggy taas lensi erään jättiläislinnun sylkemänä.


title: Luettelo One Piecen eläimistä

text: Elefanttia muistuttava tonnikala, joka on kaksi ja puoli metriä pitkä. Mangassa Sanji osti sen kalakauppiaalta, mutta animessa voitti sen Cook-off kisasta. Niiden sanotaan olevan "meren jalokiviä" ja olevan herkullinen ainesosa.


title: Luettelo One Piecen eläimistä

text: Foxy-piraattejen Chuuchun (suomennos Tsitsirppi) muistuttaa hyvin kookasta varpuslintua.


title: Luettelo One Piecen eläimistä

text: One Piece maailman suurimpia valaita, joita enimmäkseen näkee West Bluella. Ne usein matkustavat ryhmissä, mutta saattavat vaihtaa seuralaisiaan (kuten Laboon seurasi merirosvoja Grand Linelle).


title: Luettelo One Piecen eläimistä

text: Elävä sellainen. Mustekalamainen äyriäinen joka elää spiraalimuotoisessa kotelossa.


title: Luettelo One Piecen eläimistä

text: Archaeopteryx on liskolintulaji. Olkihatut näkivät yhden sellaisen tullessaan saarelle.


title: Luettelo One Piecen eläimistä

text: Koska Little Garden on eräänlainen aikakupla, saari elää hirmuliskojen vallitsemaa aikaa. Saari on tarpeeksi lämmin, jotta dinosaurukset voisivat elää siellä. Little Gardenin dinosauruksiin kuuluvat mm.Kuin tavallinen delfiini, mutta isompi kuin useat laivat. Olkihatut näkivät yhden ennen Little Gardeniin rantautumista.


title: Luettelo One Piecen eläimistä

text: Jättiläisen kokoinen kultakala, joka terrorisoi Little Gardenin läheisillä merillä. Se tunnettiin saartensyöjänä, koska saaret olivat sen ruokaa. Jättikultakala on yksi Usoppin valheista, joka paljastuikin todeksi. Syötyään Going Merryn, Dorry ja Brogy leikkasivat jättikultakalaan tappavan kokoisen reiän, ja Olkihatut pääsivät vapaiksi.


title: Luettelo One Piecen eläimistä

text: Kuumassa ja kosteassa viihtyvä punkki, jonka purema levittää bakteereja. Niiden levittämää tautia kutsutaan "viiden päivän taudiksi", sillä pureman saanut kärsii mm. korkeasta kuumeesta ja tulehduksista viiden päivän ajan. Viimeisenä päivänä uhri kuolisi. Sen luultiin hävinneen jo kauan sitten, mutta Little Gardenissa olosuhteissa Keschia viihtyy ja voi elää. Oikeilla toimenpiteillä taudista paranee kymmenessä päivässä. Nami, joka oli sairastunut "viiden päivän tautiin" parani tavallista nopeammin, sillä hänet hoitanut Tri. Kureha on tavallista parempi lääkäri. Kurehan arvioima aika toipua hänen potilaanaan sairaudesta oli kolme päivää.


title: Luettelo One Piecen eläimistä

text: Tiikereitä pitkine hampaineen. Yhden Olkihatut näkivät kuolevan haavoihinsa rantautuessa saarelle ja Sanji ratsasti myöhemmin yhdellä.


title: Luettelo One Piecen eläimistä

text: Karhujen kokoisia valkoisia jäniksiä, jotka ovat yleisimpiä eläimiä Kirsikkavaltakunnassa. Alun perin he eivät pitäneet ihmisistä, mutta kun Luffy pelasti yhden heistä lumen alle jäätymiseltä, auttoivat he Olkihattuja myöhemmässä vaiheessa. Nykyisin Lapinit ovat oletettavasti kilttejä ihmisille, sillä Kureha nähtiin matkaavan yhden selässä. "Lapin" on ranskaa ja tarkoittaa suomeksi jänistä.


title: Luettelo One Piecen eläimistä

text: Tavallisia lintuja, joiden nokat ovat pitkiä ja selässä höyhenet törröttävät poispäin ruumiista. Niiden höyhenpeite vaikuttaa olevan paksu, ja pyrstösulat pitkät.


title: Luettelo One Piecen eläimistä

text: Tavallisia poroja. Tony Tony Chopper oli yksi heistä.


title: Luettelo One Piecen eläimistä

text: Suuri valkoinen karhu, joka vaeltelee saarella. Karhusta ei ole haittaa, jos sille kumartaa vaeltajien tervehdyksen.


title: Luettelo One Piecen eläimistä

text: Virtahepojen näköisiä pitkäkarvaisia eläimiä. Ne ovat luonteeltaan väsyneitä, ja ovat sopeutuneet lumivuorilla eloon niin hyvin, että kulkevat tavallisesti "vajaateholla", jolloin niiden jalat ovat taipuneina. Liikkuessaan "tosissaan-vaihteessa", White Walkiet taivuttavat jalkansa pystyyn ja voivat juosta korkeassakin lumessa nopeasti, sillä jalat ovat roimasti pidemmät kuin "vajaateholla".


title: Luettelo One Piecen eläimistä

text: White Walkiet tuntuvat olevan Kirsikkavaltakunnan kansalliseläimiä, sillä Wapol pukeutui White Walkie turkkiin ja hänen laivansa keulakuvana oli kruunupäinen White Walkien pää.


title: Luettelo One Piecen eläimistä

text: Punainen hämähäkki, joka näyttää mansikalta. Jos sellaisen erehtyy syömään, parin päivän päästä hämähäkki tappaa syöjänsä nopeasti. Parin tunnin ajan myrkky tarttuu ruumiista jos siihen koskee. Nanohanassa Acen epäiltiin syöneen sellaisen, koska tämä "kuoli" kesken jutustelun ravintolassa. Ace kuitenkin heräsi eikä siis ollut erehtynyt syömään sellaista.


title: Luettelo One Piecen eläimistä

text: Valtava krokotiili jonka päästä kasvaa banaani. Niiden on sanottu syövän jopa merihirviöitä. Sir Crocodilella oli monta banaanikrokotiilia. Hän pystyi olemaan samassa huoneessa banaanikrokotiilien kanssa, joka todistaa banaanikrokotiilien tottelevan hänen käskyjään. Luffyn mielestä banaanikrokotiilit ovat banaaneja, joista kasvaa krokotiileja. Niitä kutsutaan 4Kids dubissa nimellä Bananagator.


title: Luettelo One Piecen eläimistä

text: Ripsi on yksi Alabastan kameleista.


title: Luettelo One Piecen eläimistä

text: Mm. Baroque Worksin pikalähettiosastolla työskenteleviä liskoja.


title: Luettelo One Piecen eläimistä

text: Merilehmiä, jotka elävät merivedessä ja maalla. Ne ovat vahvoja ja omaavat taistelulajeja. Kun joku niistä häviää, ryhtyy hävinnyt voittajansa oppipojaksi.


title: Luettelo One Piecen eläimistä

text: Kalan ja kissan hybridi. Olkihatut tapasivat ennen Alabastaan rantautumista yhden, ja Vivi kertoi heille merikissojen olevan pyhiä eläimiä Alabastassa. Merikissalla jonka Olkihatut näkivät oli korvakoru, mutta Eiichiro Oda sanoi sen olevan karvaa.


title: Luettelo One Piecen eläimistä

text: Suuri rapu, joka on kuin normaali rapu ja kävelee sivuttain. Sen vasen saksi on pieni, ja oikea saksi suuri. Muuttorapuja nähtiin Alabastassa vain yksi. Saksi niminen rapu auttoi Olkihattuja liikkumaan Alabastan aavikon poikki kohti pääkaupunkia Alubarnaa.


title: Luettelo One Piecen eläimistä

text: Lintu joka ryöstelee matkalaisilta. Olkihatut joutuivat keskellä aavikkoa niiden kohteeksi ja menettivät matkatavaransa.


title: Luettelo One Piecen eläimistä

text: Alabastan toiseksi nopein eläin ja banaanikrokotiilin alalaji. Niiden kuonosta ja hännästä kasvaa banaani. Miss All Sunday käytti ralligaattoria matkustukseen Alabastassa.


title: Luettelo One Piecen eläimistä

text: Harvoin nähty suuri kala, jonka herkkua ihmiset ovat.


title: Luettelo One Piecen eläimistä

text: Suuri purppuran värinen lisko, joka piileksii maan alla odottaen saalista. Animessa ne kulkevat pareittain.


title: Luettelo One Piecen eläimistä

text: Sorsia joilla ei ole räpylöitä vaan jalat. Ne ovat Alabastan nopeimpia eläimiä, ja kuulemma nopeampia kuin leopardit. Vauhtisorsat voivat myös juosta suoraan seinää pitkin. Vaakku on yksi niistä ja on Nefertari Vivin lemmikki.


title: Luettelo One Piecen eläimistä

text: Jaya-saaren lähivesillä uiskenteli jättiläiskokoinen kilpikonna. Se söi hylyn, jossa Luffy, Zoro ja Sanji olivat etsimässä vihjeitä taivassaarta koskien.


title: Luettelo One Piecen eläimistä

text: Jaya-saaren lähivesien pinnan alla liikuskeli paljon käärmeitä. Yhtä Mashira löi matkatessaan hylkyyn.


title: Luettelo One Piecen eläimistä

text: Lauma sikoja hyökkäsi Southbirdin käskystä. Luultavasti Eiichiro Odan piilottama vitsi ötökkähyökkäyksen joukkoon.


title: Luettelo One Piecen eläimistä

text: Jayan metsässä elävä lintulaji, jonka pää osoittaa aina etelään. Ne eivät siedä muita ilmansuuntia, joten jopa lentäessään esim. pohjoiseen, heidän päänsä osoittavat etelään. Southbirdit hallitsevat ötököitä. Grand Linella magneettikentät ovat kuitenkin sekaisin ja ilmansuuntia ei voi tietää. On siis mysteeri miten Southbirdit tietävät missä on etelä.


title: Luettelo One Piecen eläimistä

text: Jayan metsää asuttaa monet ötökät, joista jotkut ovat tavallista suurempia. Alla luettelo metsässä nähdyistä ötököistä:Nopeampi kuin tavallinen kiitohummeri. Valkovalkomeren otus.


title: Luettelo One Piecen eläimistä

text: Upper Yardin läheisyydessä tavattavia haikaloja. Jos lajitoveri haavoittuu tai kuolee, ne syövät toisensa.


title: Luettelo One Piecen eläimistä

text: Lättäniä ja ilmapallomaisia kaloja. Koot vaihtelevat pienestä suureen.


title: Luettelo One Piecen eläimistä

text: Ruskean värinen krokotiili, jonka häntä on evän näköinen. Yksi niistä oli hyökkäämässä Namin kimppuun, mutta Zoro ja Robin voittivat sen helposti.


title: Luettelo One Piecen eläimistä

text: Ennen koetuksien porttia Luffy, Sanji ja Usopp joutuivat yhden nahkiaisen hyökkäyksen kohteeksi. Sanji potkaisi yhden vaivatta vaarattomaan kuntoon.


title: Luettelo One Piecen eläimistä

text: Valkomerestä löydettävä mustekalalaji. Tämän avulla Olkihatut selvisivät taivaalta turvallisesti sinimerelle. Ei ole varmaa, voiko ilmapallomustekala koskaan palata taivaalle. Animessa Olkihatut käyttivät mustekalaa sekä taivaalta tulemiseksi, että Merivoimien tukikohta G8:sta päästäkseen.


title: Luettelo One Piecen eläimistä

text: Ainoa jättiläiskokoinen koira joka taivaalla nähtiin oli Holy, Omin lemmikki.


title: Luettelo One Piecen eläimistä

text: Alun perin niitä löytyi Jaya-saarelta 400 vuotta sitten, jolloin niitä pidettiin jumalina Shandia-heimon keskuudessa. Nykyisin taivaan ainoa käärme, Nora lensi saarenpuolikkaan mukana taivaalle, ja saaresta tuli Upper Yard. Yksi myrkyllinen purema pystyy sulattamaan puun.


title: Luettelo One Piecen eläimistä

text: Shuran lemmikkilintu Fuza on jättikorppikotka.


title: Luettelo One Piecen eläimistä

text: Valkomeren otus, joka on todella nopea. Yksi kiitohummereista kuljetti Olkihatut valkomereltä valkovalkomerelle.


title: Luettelo One Piecen eläimistä

text: Ei ole kerrottu mitä lintulajia Gan Fallin kumppani Pierre edustaa, mutta hän on täplikäs pitkänokkainen lintu.


title: Luettelo One Piecen eläimistä

text: Pieni valkoinen kettu jonka kuono on pitkä. Suu on pilvikettu ja Conisin lemmikki.


title: Luettelo One Piecen eläimistä

text: Jaya-saaren southbirdejä isompia. Toisin kuin Jaya-saaren southbirdit, taivaan southbirdit ovat paljon ystävällisempiä.


title: Luettelo One Piecen eläimistä

text: Susia joilla on valkoisen värinen turkki. Ne elävät Upper Yardilla ja liikkuvat laumoissa. Toisin kuin tavalliset sudet, Upper Yardin sudet pystyvät kävelemään kahdella jalalla, ja lisäksi ovat tavallista kiltempiä. Lisäksi ne osaavat tehdä mehua.


title: Luettelo One Piecen eläimistä

text: Saaren eläimet ovat muuten samanlaisia kuin tavalliset, mutta ne ovat pidempiä. Lisäksi nimetkin ovat pitkiä.


title: Luettelo One Piecen eläimistä

text: Kirahvin kokoinen hevonen. Tonjit omistaa yhden heeeeeeeevosen, Shellyn.


title: Luettelo One Piecen eläimistä

text: Pitkä hirvi.


title: Luettelo One Piecen eläimistä

text: Pitkä karhu, joka kävelee kahdella jalalla.


title: Luettelo One Piecen eläimistä

text: Apinoiden ja kalojen hybridejä. Aiheuttavat hyökyaaltoja ja huvittelevat upottamillaan laivoilla. Eivät kuulu saaren eläimistöön vaan uiskentelevat saaren lähettyvillä.


title: Luettelo One Piecen eläimistä

text: Pitkä myyrä, jolla on lampullinen kypärä, jotta se näkisi pimeissä tunneleissa eteensä. Tonjitin pojanpoika omistaa sellaisen (vain animessa).


title: Luettelo One Piecen eläimistä

text: Todennäköisesti pisin kaikista saaren eläimistä. Animessa kun Luffy pyysi yhtä istumaan, yläkroppa yltyi niin korkealle, ettei sitä enää erottanut. Kyseinen määääääääyräkoira osasi myös muita tyypillisiä koirille opetettavia temppuja. Ei ole varmaa osaavatko muut lajitoverit samoja temppuja.


title: Luettelo One Piecen eläimistä

text: Tavallinen lumileopardi, jolla vain on leveä pää ja outo suu. Tämä auttaa sitä syömään paljon kerralla.


title: Luettelo One Piecen eläimistä

text:
Kuin vesinokkaeläin, mutta pitkä.
Ja sen nimi on Perry.


title: Luettelo One Piecen eläimistä

text: Yokozuna on sumosammakko. Tällä hetkellä hän on ainoa lajiaan.


title: Luettelo One Piecen eläimistä

text: Water 7:ssä on kolmea eri Yagara-tyyppiä:Luettelo eläimistä, joiden asuinalueesta ei ole tarkkaa tietoa.


title: Luettelo One Piecen eläimistä

text: Baroque Worksin Banchi on suurikokoinen kuljetukseen käytettävä maalla ja vedessä kulkeva sikaria polttava kilpikonna.


title: Luettelo One Piecen eläimistä

text: Baroque Worksin Miss Friday on kaljupääkorppikotka.


title: Luettelo One Piecen eläimistä

text: Musti näki miniosansa aikana yhden merihirviön jahtaaman merikarjun. Ne muistuttavat villisikoja, joilla on pyrstö.


title: Luettelo One Piecen eläimistä

text: Todennäköisesti löytyy Merenmiessaarten läheisyydestä. Arlong-merirosvot omistavat yhden merilehmän, Möömin. Toisin kuin Alabastan Kung-Fumerilehmät, Möömin kaltaiset ovat kooltaan merihirviöitä vastaavia.


title: Luettelo One Piecen eläimistä

text: Baroque Worksin Mr. 13 on merisaukko.


title: Amy Irving

text: Amy Davis Irving (s. 10. syyskuuta 1953) on yhdysvaltalainen näyttelijä. Hän syntyi Palo Altossa, Kaliforniassa.


title: Amy Irving

text: Irving on näyttelijä Priscilla Pointerin tytär. Hän oli vuosina 1985–1989 naimisissa Steven Spielbergin ja vuosina 1996–2005 Bruno Barreton kanssa. Hänellä on yksi poika kummastakin avioliitosta. Vuonna 2007 hän avioitui Kenneth Bowserin kanssa.


title: Amy Irving

text: Tunnetuimpia elokuvia, joissa Amy Irvingillä on ollut rooleja, ovat "Carrie" (1976), "Pahan voima" (1978), "Jentl" (1983) ja "Romanssi Manhattanilla" (1988). Hän lauloi Jessica Rabbitin roolissa elokuvassa "Kuka viritti ansan, Roger Rabbit?" (1988). Hän on esiintynyt muutamissa elokuvissa yhdessä äitinsä kanssa.


title: Amy Irving

text: Irving oli vuonna 1984 ehdolla Oscar-palkinnon saajaksi. Hän on lisäksi kaksinkertainen Golden Globe -ehdokas vuosilta 1987 ja 1989.


title: Seppo Leino

text: Seppo Juhani Leino (s. 7. huhtikuuta 1949 Salla) on suomalainen harmonikkataiteilija, -pedagogi, säveltäjä, sanoittaja, sovittaja ja tuottaja.


title: Seppo Leino

text: Jo 5-vuotiaana kerrotaan pienen pojan halunneen itselleen harmonikkaa, mutta perheen taloudellisen tilanteen vuoksi instrumentin hankinta ei ollut mahdollista. Toive täyttyi kuitenkin 13-vuotiaana, jolloin hän sai hankituksi osamaksulla ensimmäisen, Firotti-merkkisen, harmonikan. Soitto-opetuksen saaminen Sallassa oli tuohon aikaan mahdotonta, joten Leino opetteli soittamaan omin päin, aloittaen keikkamuusikkona jo keskikouluaikoina. Asepalveluksen jälkeen Leino jatkoi tanssimuusikkona metsätyönjohtaja-päivätyön ohessa. Näinä aikoina, vuonna 1971, hän avioitui Ulla-vaimonsa kanssa.


title: Seppo Leino

text: Leinon tiedusteltua Lasse Pihlajamaalta mahdollisuutta päästä hänen oppiinsa, Pihlajamaa suositteli jyväskyläläistä Alpo Pohjaa, jonka tunneilla hän kävi vuoden ajan Jyväskylässä Sallasta käsin joka toinen viikko. Matkaa tuli edestakaisin 1 500 kilometriä. Pohjan suosituksesta Leino otti osaa harmonikansoiton suomenmestaruuskilpailuihin maaliskuussa 1975, jotka hän omaksikin yllätyksekseen voitti ensiyrittämältä. Samana keväänä hän lopetti aiemman palkkatyönsä ja jättäytyi musiikin pariin. Muutettuaan samassa yhteydessä Rovaniemelle Leino perusti oman soitinmyymälän ja aloitti harmonikansoiton opettajana Lapin musiikkiopistossa. Leinon säveltäjäura alkoi 1978. Hänen sävellyksiään ja sanoituksiaan ovat levyttäneet muun muassa Tarja Ylitalo, Kauko Simonen, Lasse Hoikka, Eero Aven, Jamppa Tuominen, Reijo Kallio, Eino Valtanen, Teuvo Oinas, Arja Sipola ja Eero Magga. Tarja Ylitalon levyttämä listaykkönen "Mua kuule äiti" oli mukana kultalevyllä 1980 ja timanttilevyllä 1981.


title: Seppo Leino

text: Leino on tehnyt itse viisi sooloharmonikkalevyä sekä useita levytyksiä kokoelmalevyillä. Hänen sävellystensä nuotteja on julkaistu usean tunnetun musiikkikustantajan välityksellä. Lukuisten kotimaan konserttien lisäksi hän on esiintynyt myös Ruotsissa, Norjassa, Neuvostoliitossa, Italiassa, Yhdysvalloissa ja Sveitsissä.


title: Seppo Leino

text: Leino toimi harmonikansoiton opettajana Lapin musiikkiopistossa Rovaniemellä 1975–1989 sekä koko maakunnassa. Hänen oppilaansa ovat voittaneet toista kymmentä harmonikansoiton suomenmestaruustitteliä, mukaan luettuna seitsemän Kultainen Harmonikka -titteliä: Jukka Lampela, Seppo Raistakka, Jukka Huhtamella, Tapani Tihinen, Seija Ylikärppä, Mona-Liisa Malvalehto ja Anne-Mari Kanniainen. 1980-luvun lopulla tapahtuneen neljän peräkkäisen Leinon oppilaiden voittaman Kultainen Harmonikka -kilpailun jälkeen harmonikkapiireissä alettiin puhua hänen yhteydessään "Lapin tallista".


title: Seppo Leino

text: Musiikkiliikkeen toiminta laajeni 1970-luvun lopulla ja Leino aloitti muun muassa Bugari-harmonikkojen maahantuonnin. Hän myi soitinliikkeensä kuitenkin 1981 ja lopetti musiikkiopiston opettajan virkansa 1989, perustaen musiikkistudion vuonna 1993. Samalla hän alkoi päätoimiseksi musiikin äänittäjäksi ja tuottajaksi. Leinon tuottama ja sovittama Lappi-aiheinen instrumentaalilevy "Tunturisatu" sai kultalevyn 1997.


title: Dayron Robles

text: Dayron Robles (s. 19. marraskuuta 1986 Guantánamo, Kuuba) on kuubalainen 110 metrin aitajuoksija ja olympiavoittaja.


title: Dayron Robles

text: Robles sijoittui 2003 Sherbrooken alle 18-vuotiaiden MM-kisoissa 110 metrin aidoissa kuudenneksi. Seuraavana vuonna hän voitti hopeaa Grosseton nuorten MM-kisoissa ajalla 13,77. Helsingin MM-kisoissa 2005 hän karsiutui välierissä. Vuonna 2006 Robles voitti MM-hopeaa Moskovan sisäratojen MM-kisoissa 60 metrin aidoissa ajalla 7,46. Myöhemmin samana vuonna hän juoksi toiseksi ajalla 13,00 ja kolmanneksi yleisurheilun maailmancupissa. Seuraavana vuonna hän voitti kultaa Rio de Janeiron Pan-Amerikan kisoissa ajalla 13,25. Lisäksi hän juoksi neljänneksi Osakan MM-kisoissa ja voitti ajalla 12,92.


title: Dayron Robles

text: Robles juoksi 12. kesäkuuta 2008 Ostravassa 110 metrin aitojen uuden maailmanennätyksen 12,87. Hän rikkoi Liu Xiangin nimissä olleen aiemman ennätyksen yhdellä sadasosasekunnilla. Elokuussa Pekingin olympialaisissa Robles juoksi 110 metrin aidoissa selvään mestaruuteen. Hän voitti ajalla 12,93 ja jätätti toiseksi tullutta David Paynea yli kaksi kymmenystä.


title: Dayron Robles

text: Berliinin MM-kilpailuissa 2009 Robles keskeytti välierissä reisivamman vuoksi. Dohan sisäratojen MM-kilpailuissa 2010 hän voitti kultaa 60 metrin aitajuoksussa ajalla 7,34.


title: Dayron Robles

text: Daegun MM-kilpailuissa 2011 Robles tuli ensimmäisenä maaliin, mutta myöhemmin kisan jälkeen hänet hylättiin, koska viimeisen aidan kohdalla hän veti viereisellä radalla olevaa Liu Xiangia kädestä.


title: Kissakoski (yritys)

text: Kissakoski Oy oli metsäteollisuusyritys Hirvensalmen Kissakoskella. Yritys aloitti toimintansa vuonna 1907. Sen perustivat helsinkiläiskauppiaat K. H. Renlund, Wilhelm Bensow, Karl Fazer ja J. L. Lupander. Yrityksen nimeksi tuli Osakeyhtiö Kissakoski Aktiebolag.


title: Kissakoski (yritys)

text: Paperitehtaan rakennustyöt aloitettiin Kissakoskella vuonna 1909. Paperikoneen oli rakentanut Viipurin konepaja. Hirsinen tehdasrakennus paloi 16. huhtikuuta 1920. Hyvin toiminut paperintuotanto päättyi paperikoneen tuhouduttua, ja riittävän suuren paperikoneinvestoinnin osoitauduttua mahdottomaksi tuotanto jatkui palon jälkeen pelkästään hiokkeen valmistuksella. Uusi tehdasrakennus rakennettiin tiilestä. Tulipalosta saaduilla vakuutusrahoilla Kissakoski Oy osti Werlan Puuhiomo ja Pahvitehdas-yhtiön. Kymin Oy osti tehtaan vuonna 1922. Parhaimmillaan Kissakoski työllisti pari sataa henkeä.


title: Kissakoski (yritys)

text: Pystyakselinen Tampellan toimittama Kaplan-tyyppinen vesivoimala rakennettiin kanavan eteläreunalle vuonna 1932. Puuhiomon loputtua 1939 Francis-turbiinin vaaka-akseliin liitettiin hiomakoneen tilalle sähkögeneraattori 1941. Suur-Savon Sähkö osti Kissakosken voimalaitoksen Kymi Oy:ltä joulukuussa 1988. Kissakoskeen valmistui vuonna 2012 uusi vanhat vesivoimalat korvaava vesivoimalaitos, jonka putouskorkeus on 5 m, rakennevirtaama 40 m³/s, teho 1,6 MW ja vuosienergiantuotto 9 GWh/a. Samalla myös padon ohittava kalaporras rakennettiin uudelleen. Rakennukset ja vanhojen vesivoimaloiden koneistot ovat suojeltuja ja toimivat osana museomaista sähkönäyttelyä.


title: James Belushi

text: James Adam ”Jim” Belushi (s. 15. kesäkuuta 1954) on yhdysvaltalainen näyttelijä, koomikko ja muusikko. Hän esiintyi vuosina 2001–2009 televisiosarjassa "Perheen kalleudet" ("According to Jim").


title: James Belushi

text: Belushi syntyi Chicagossa, Illinoisin osavaltiossa. Hänen äitinsä oli ensimmäisen sukupolven yhdysvaltainalbaani ja isä albanialainen maahanmuuttaja, joka lähti kotikylästään Qytezëstä vuonna 1934. James kasvatettiin albanianortodoksiksi. Valmistuttuaan Wheaton Central High Schoolista hän opiskeli College of DuPagessa ja Southern Illinois University Carbondalessa.


title: James Belushi

text: Belushin ensimmäinen merkittävä rooli oli elokuvassa "Suurkaupungin hait" vuonna 1981. Hän esiintyi vuosina 1983–1985 "Saturday Night Livessa".


title: James Belushi

text: Belushin tunnetuimpia esiintymisiä on nähty elokuvissa "Muuten – se viimeöinen" (1986), "Salvador" (1986), "Reksi" (1987), "Red Heat – punainen vaara" (1988), "Kyttäkaksikko" (1989), "Muisti hukassa" (1990), "Vaaran vanki" (1992), "Rikollisin aikein" (1997) ja "Palkkamurhaajan oppipoika" (1999) sittemmin hänet on nähty mm. elokuvassa The Ghost Writer (2010) John Maddoxin roolissa, jonka on ohjannut Roman Polanski. Hän on myös ääninäyttelijä ja esiintynyt edesmenneen veljensä perustamassa The Blues Brothers -yhtyeessä. "Perheen kalleudet" -sarjassa hänellä on autotalliyhtye, jossa hän soittaa huuliharppua.


title: James Belushi

text: James Belushin veli John Belushi kuoli huumausaineisiin vuonna 1982.


title: James Belushi

text: James Belushi on ollut naimisissa kolmesti, ja hänellä on kolme lasta. Hän sai vuonna 1980 naimansa Sandra Davenportin kanssa pojan vuonna 1981. Syyskuussa 1990 solmittu toinen avioliitto Marjorie Bransfieldin kanssa päättyi eroon jo huhtikuussa 1992. Vuodesta 1998 lähtien Belushi on elänyt kolmannessa avioliitossaan Jennifer Sloanin kanssa. Parilla on vuonna 1999 syntynyt tytär ja 2002 syntynyt poika. Belushille myönnettiin vuonna 2009 Albanian kansalaisuus.


title: Kerry Saxby-Junna

text: Kerry Saxby-Junna (s. 2. kesäkuuta 1961 Ballina, Uusi Etelä-Wales, Australia) on australialainen entinen kilpakävelijä.


title: Kerry Saxby-Junna

text: Saxby-Junna on saavuttanut hopeaa yleisurheilun MM-kilpailuissa Roomassa 1987 ja pronssia 1999 Sevillassa. Hänen nimissään oli naisten 5 000 metrin kävelyn maailmanennätys 20.03,0, jonka hän teki Sydneyssä 11. helmikuuta 1996. Kerry Saxby-Junna oli aktiiviuransa aikana 163 senttimetriä pitkä ja painoi 57 kilogrammaa.


title: Bruno Barreto

text: Bruno Barreto (s. 16. maaliskuuta 1955 Rio de Janeiro) on brasilialainen elokuvaohjaaja. Hän on tehnyt mm. komedioita, kuten "Dona Flor ja hänen kaksi aviomiestään" (1976) ja "Bossa nova" (2000), mutta myös trillereitä, kuten "Syyskuun neljä päivää" (1997). Muiden ohjauksien joukkoon lukeutuvat "Kielletty suhde" (1996) ja "Huippunäkymät" (2003).


title: Bruno Barreto

text: Barreton aviopuolisona oli vuosina 1996–2005 näyttelijätär Amy Irving, jonka kanssa hän sai pojan Gabriel.


title: Klassinen japani

text: Klassinen japani () oli japanin kielen Heian-kaudella vuosina 794–1185 käytetty muoto. Se oli vanhan japanin kielen seuraaja.


title: Klassinen japani

text: Vanha japani lainasi ja mukautti kiinan kirjoitusjärjestelmän kielen kirjoittamiseen, mutta klassisen japanin kaudella kehitettiin kaksi uutta japanin tarpeisiin sopivampaa tavuaakkostoa, hiragana ja katakana. Tämä yksinkertaisti kirjoittamista ja sai aikaan uuden aikakauden kirjallisuudessa: syntyivät klassikot "Genjin tarina", "Taketori monogatari", "Ise monogatari" ja useita muita.


title: Klassinen japani

text: Klassisen japanin aikana kielessä tapahtui useita suuria fonologisia muutoksia. Vanhassa japanin kielessä oli 88 toisistaan erottuvaa tavua, mutta klassisessa japanissa määrä väheni 66:een.


title: Klassinen japani

text: Huomattavin ero on "jōdai tokushu kanazukain", kahdentyyppisten i-, e- ja o-kirjaimiin loppuvien tavujen erotteluun käytetyn ortografian katoaminen. 900-luvulla äänteet /e/ ja /ye/ yhdistyivät äänteeksi /e/, kun taas /o/ ja /wo/ yhdistyivät äänteeksi /o/ 1000-lukuun mennessä.


title: Värityskirja

text: Värityskirja on värittämistä varten tehty kirja, joka sisältää viivakuvia esimerkiksi esineistä, eläimistä tai abstrakteista asioista; tehtävänä on täydentää kuvat värittämällä ne värikynin, -liiduin tai vesi- tai öljyvärien avulla.


title: Värityskirja

text: Todennäköisesti ensimmäinen varsinainen värityskirja oli vuonna 1879 julkaistu "The Little Folks' Paint Book". Värityskirjojen kulta-aikana voidaan pitää 1960-lukua.


title: Värityskirja

text: Värityskirjat on tavallisimmin suunnattu lapsille, mutta myös aikuisille tarkoitettuja värityskirjoja on olemassa.


title: Värityskirja

text: 2010-luvulla aikuisille suunnatut värityskirjat ovat nousseet muotiin. Niiden aiheita ovat muun muassa itämaiset mandalat, puutarhat ja kukat sekä 1900-luvun alun vintagemuoti.


title: Värityskirja

text: Keväällä 2015 Amazon-verkkokaupan myydyimpien kirjojen listalla oli kaksi Johanna Basfordin piirtämää värityskirjaa, joista vuonna 2013 ilmestynyttä "Secret Gardenia" on myyty 1,4 miljoonaa kappaletta. Suomessa aikuisten värityskirjat tulivat myyntiin kesällä 2015. Värityskirjojen suuri myynti maailmalla on aiheuttanut paikoin jopa pulaa puuvärikynistä.


title: Värityskirja

text: Aivotutkija Minna Huotilaisen mukaan värityskirjan värittäminen voi auttaa stressin lievittämisessä.


title: Andrei Terešin

text: Andrei Terešin (s. 15. joulukuuta 1982) on venäläinen korkeushyppääjä.


title: Andrei Terešin

text: Terešin sijoittui vuonna 2003 alle 23-vuotiaiden EM-kilpailuissa toiseksi tuloksella 227 ja Universiadeissa kuudenneksi tuloksella 220. Kaksi vuotta myöhemmin hän hyppäsi Madridin sisäratojen EM-kisoissa kahdeksanneksi tuloksella 224, mutta karsiutui myöhemmin samana vuonna Helsingin MM-kisoissa. Vuonna 2006 hän voitti Venäjän sisäratojen mestaruuden ja MM-hopeaa Moskovan sisäratojen MM-kisoissa tuloksella 235. Seuraavana vuonna hän oli seitsemäs Birminghamin sisäratojen EM-kisoissa ja karsiutui Osakan MM-kisoissa. Valencian MM-hallikilpailuissa 2008 Terešin karsiutui loppukilpailusta. Kesällä 2008 hän sijoittui toiseksi Venäjän-mestaruuskilpailuissa ja valittiin Pekingin olympialaisiin. Myöhemmin hänet kuitenkin korvattiin neljänneksi Venäjän-mestaruuskilpailuissa sijoittuneella Andrei Silnovilla, joka sittemmin voitti olympiakultaa Pekingissä. Berliinin MM-kilpailuissa 2009 hän karsiutui tuloksella 224 cm.


title: August järjestää kaiken

text: August järjestää kaiken on suomalainen komediaelokuva vuodelta 1942. Sen on ohjannut ja tuottanut Toivo Särkkä. Se pohjautuu Emil A. Pehrssonin ohjaamaan ruotsalaiseen elokuvaan "Kehno sulhanen" (1940), joka vuorostaan pohjautuu Alexander Faragón näytelmään "Der Herr Schlögl".


title: August järjestää kaiken

text: Elokuvan ensi-ilta oli Helsingissä 27. syyskuuta 1942 Rexissä ja Bio-Biossa. Markkinoinnissa tapahtui hämmennystä, sillä sitä mainostettiin pikkuilmoituksella Laatokka-lehdessä tekstillä "August järjestää kaiken", mutta kun elettiin sodan aiheuttamaa pula-aikaa, Augustin arveltiin viittaavan paikalliseen sortavalalaiseen kauppiaaseen. Hän joutui kiusalliseen tilanteeseen asiakkaiden valittaessa katteettomasta mainostamisesta


title: August järjestää kaiken

text: Aikalaiskritiikissä elokuvaan suhtaudutaan varauksellisesti: toisaalta moititaan teatteririippuvuudesta, mutta nähdään sen hyviäkin puolia, ja erityisesti Aku Korhonen saa kiitosta.


title: August järjestää kaiken

text: Myös eräässä vuoden 2012 kriitiikissä nostetaan esiin Aku Korhosen roolisuoritus herkullisena ja myös kehutaan paikallisen pankkikriisin käsittelyä mielenkiintoiseksi. Toinen kriitikko näkee elokuvan kuitenkin teatraalisena jankuttavana moralisointina monista elämän kriiseistä. Elokuvan voimahahmo on hänenkin mukaansa Aku Korhonen Augustina mutta myös Siiri Angerkoski huomataan hänen nuoruudenrakastettunaan.


title: August järjestää kaiken

text: August on työskennellyt pankkivirkailijana 25 vuotta, mutta johtaja on aikeissa ottaa hänen tilalleen uuden miehen. Yllättäen August ilmoittaa kavaltaneensa kaikki rahat ja ne ovat nyt mennyttä.


title: Remigius Auxerrelainen

text: Remigius Auxerrelainen ( tai "Altissiodorensis") (841–908) oli benediktiinimunkki sekä skolastinen filosofi ja teologi.


title: Remigius Auxerrelainen

text: Remigius oli Lupus Servatuksen ja Heiricus Auxerrelaisen oppilas. Hän lainasi kommentaareissaan paljon Dunchad Reimsiläisen, Johannes Scotus Eriugenan, Sedulius Scottuksen ja Martinus Laonilaisen ajatuksia.


title: Remigius Auxerrelainen

text: Remigius opetti Saint-Germain en Auxerren luostarissa, Pariisissa ja Reimsissä. Hän käsitteli paljon universaalien ongelmaa, ja vaikuttaa pyrkineen muodostamaan kompromissin Eriugenan äärimmäisen filosofisen realismin ja opettajansa Heiricuksen antirealismin välillä. Remigius tutki myös kaikkeuden alkuperää, ja antoi Martianus Capellan teosten kommentaarissaan kristillisen tulkinnan Capellan ajatuksille platonilaisten ideoiden näkymättömästä maailmasta.


title: Remigius Auxerrelainen

text: Remigius kirjoitti useita glossia ja marginaalikommentaareja Raamatun kirjoihin (kuten "Ennarationes in Psalmos" Psalmien kirjasta), Priscianuksen latinan kielioppiin, Boethiuksen teokseen "Opuscula Sacra" sekä Martianus Capellan teoksiin. Hän kirjoitti kommentaarit Boethiuksen teokseen "Filosofian lohdutus", Fokaksen teokseen "Ars de nomine", teokseen "Catonis Disticha", sekä Aelius Donatuksen, Eutykheen, Bedan ja Sedulius Scottuksen teoksiin.


title: James McAvoy

text: James Andrew McAvoy (s. 21. huhtikuuta 1979 Glasgow, Skotlanti) on skotlantilainen näyttelijä.


title: James McAvoy

text: McAvoy syntyi Scotstounissa Glasgow’ssa. Hänen perheeseensä kuuluivat äiti Elizabeth, isä James ja sisar Joy. McAvoyn ollessa seitsemänvuotias hänen vanhempansa erosivat, ja hän muutti asumaan isovanhempiensa luokse. Hän kävi katolista koulua ja harkitsi varhaisteini-iässä papiksi ryhtymistä, mutta kiinnostui myöhemmin näyttelemisestä ja liittyi paikalliseen nuorisoteatteriin.


title: James McAvoy

text: Skotlantilainen ohjaaja David Hayman vieraili eräänä päivänä McAvoyn koulussa luennoimassa, jolloin McAvoyn luokkatoverit käyttäytyivät epäkohteliaasti tätä kohtaan. Tunnin jälkeen McAvoy kävi pahoittelemassa tapahtumaa ja kysymässä, olisiko Haymanilla tietoa työharjoittelumahdollisuuksista. Neljä kuukautta myöhemmin hän sai yllätyksekseen puhelinsoiton Haymanilta, joka kutsui hänet koelukutilaisuuteen. Näin McAvoy sai 16-vuotiaana ensimmäisen elokuvaroolinsa elokuvassa "The Near Room" (1995).


title: James McAvoy

text: McAvoy valmistui Royal Scottish Academy of Music and Dramasta 20-vuotiaana vuonna 2000, minkä jälkeen hän muutti Lontooseen, jossa hän teki roolitöitä muun muassa teatterissa ja näytteli "Taistelutoverit"-televisiosarjassa vuonna 2001. Tämän jälkeen hän sai yhden päärooleista Frank Herbertin "Dyyni"-tieteiskirjoihin perustuvassa minisarjassa "Children of Dune", ja vuonna 2005 hän esitti fauni Tumnusta C. S. Lewisin Narnia-fantasiasarjaan perustuvassa elokuvassa "". Tästä roolistaan McAvoy nousi suuremman yleisön tietoisuuteen, ja seuraavana vuonna hän näytteli elokuvassa "The Last King of Scotland". Sittemmin hän on esiintynyt esimerkiksi elokuvissa "Jane Austenin jalanjäljillä" ja "Sovitus" vuodelta 2007, "Wanted" vuodelta 2008 sekä "" vuodelta 2011. Vuonna 2006 McAvoy voitti uuden näyttelijätulokkaan Bafta-palkinnon ja vuonna 2007 Skotlannin BAFTA -palkinnon kategoriassa paras näyttelijä roolistaan elokuvassa "The Last King of Scotland".


title: James McAvoy

text: Vuonna 2003 McAvoy tapasi näyttelijä Anne-Marie Duffin "Hävytöntä"-televiosarjan kuvauksissa, ja pari avioitui lokakuussa 2006. Heille syntyi poikalapsi Brendan vuonna 2010. He erosivat vuonna 2016.


title: Ed, Edd n Eddy

text: Ed, Edd n Eddy on kanadalainen Leo Awardilla palkittu animaatiosarja, jonka loi kanadalainen animaattori Danny Antonucci. Sarjan tuotti kanadalainen animointiyhtiö a.k.a. Cartoon, Cartoon Networkille, jossa sarjaa esitettiin ensi kerran Yhdysvalloissa 4. tammikuuta vuonna 1999. Siitä tuli myös Cartoon Networkin pitkäaikaisin animaatiosarja, joka on alun perin Cartoon Networkin ohjelma. Sarjasta oltiin alun perin tuottamassa 52 jakson verran, mutta Cartoon Network tilasi siitä vielä 13. jaksoa lisää. Ed, Edd n Eddy päättyi 11. toukokuuta vuonna 2007. Siitä julkaistiin myös elokuva "Ed, Edd n Eddy’s Big Picture Show". Elokuvan lisäksi sarjasta on julkaistu kolme videopeliä vuosina 2002, 2005 ja 2007.


title: Ed, Edd n Eddy

text: Sarja keskittyy kolmeen poikaan, Ed, Edd ja Eddy, joista 12-vuotias Eddy toimii kolmikon johtajana. Hän on erittäin kiinnostunut rahasta ja kavereidensa Edin ja Eddin kanssa hän suunnittelee erilaisia tapahtumia tai esineitä, joita myymällä Eddy pääsisi tavoitteeseensa kerätä rahaa itselleen, ostaakseen suurenkokoisia karkkeja nimeltä jawbreakers, mutta ei usein onnistu. Kolmikon älykkäin ja usein myös pikkutarkin on Edd, oikealtanimeltään Eddward. Eddy luottaakin Eddn suunnitelmallisuuteen, mutta usein turhautuu hänen liialliseen varovaisuuteen ja pikkutarkkuuteen. Ryhmän lihaksena toimii Ed, joka on kolmikon tyhmin, mutta pisin ja voimakkain. Hän pitää erityisesti sarjakuvista ja saattaakin joskus lumoutua niiden maailman niinkin ettei enää erota tarinoita todellisuudesta. Hänellä on myös nuorempi sisko nimeltä Sarah, joka on luonteeltaan erittäin aggressiivinen. Hänen kaverinaan on Jimmy, joka usein käyttäytyy todella avuttomasti. Sarah ei pidä ollenkaan Edin kaverista Eddystä, joka onkin lähes samankaltainen luonteeltaan. Edd on puolestaan osoittautunut olevan kolmikosta Sarahin ihastuksen kohde muutamissa jaksoissa.


title: Ed, Edd n Eddy

text: Sarjassa esiintyy myös muita hahmoja, mutta heidän vanhempiaan, Eddyn veljeä ja sekä muita aikuisia ei ole kuitenkaan koskaan esitetty, vaikka heidät on usein mainittu.


title: Alhaji Jeng

text: Alhaji Jeng (s. 13. joulukuuta 1981 Banjul, Gambia) on ruotsalainen seiväshyppääjä.


title: Alhaji Jeng

text: Jeng muutti alkuvuodesta 1982 perheensä mukana Gambiasta Ruotsiin. Ruotsin kansalaisuuden hän sai vuonna 2000.


title: Alhaji Jeng

text: Jeng sijoittui 2000 kahdeksanneksi Santiago de Chilen nuorten MM-kisoissa tuloksella 500 ja oli seuraavana vuonna kuudes Amsterdamin alle 23-vuotiaiden EM-kilpailuissa. Hän hyppäsi kahdeksanneksi Madridin sisäratojen EM-kisoissa 2005 tuloksella 550. Seuraavana vuonna Jeng voitti MM-hopeaa Moskovan sisäratojen MM-kisoissa tuloksella 570. Ulkoradoilla hän voitti samana vuonna Euroopan cupin ykkösliigan. Göteborgin EM-kisoissa hän jäi loppukilpailussa ilman tulosta.


title: Alhaji Jeng

text: Jeng karsiutui Osakan MM-kisoissa 2007. Seuraavana vuonna hän sijoittui seitsemänneksi Valencian MM-hallikilpailuissa, voitti Euroopan cupin ykkösliigan ja karsiutui loppukilpailusta Pekingin olympialaisissa. Vuonna 2009 hän oli viides Torinon sisäratojen EM-kilpailuissa ja kahdestoista Berliinin MM-kisoissa. Pariisin sisäratojen EM-kilpailuissa 2011 hän karsiutui, kuten kävi myös saman vuoden Daegun MM-kilpailuissa. Hän jäi 2012 karsinnassa ilman tulosta sekä Helsingin EM-kilpailuissa että Lontoon olympialaisissa. Vuonna 2013 hän karsiutui loppukilpailusta Göteborgin EM-hallikilpailuissa.


title: Alhaji Jeng

text: Ruotsin mestaruuden Jeng voitti ulkoradoilla vuosina 2005, 2006, 2011, 2012 ja 2014 ja sisäradoilla vuosina 2005, 2006, 2008, 2011, 2013 ja 2014. Hän pitää hallussaan seiväshypyn Gambian-ennätystä ja on Ruotsin kaikkien aikojen ulkoratojen tilastossa jaetulla neljännellä tilalla.


title: Oikeussosiologia

text: Oikeussosiologia on yksi sosiologian erityisalue. Oikeussosiologiassa tarkastellaan oikeudellisten ja muiden yhteiskunnallisten ilmiöiden välisiä rakenteellisia ja historiallisia yhteyksiä ja sitä kautta pyritään näiden ilmiöiden yhteiskuntateoreettiseen selittämiseen ja tulkintaan. Oikeuden tutkiminen yhteiskuntatieteellisestä näkökulmasta lähtee ajatuksesta, että oikeus ja yhteiskunta ovat monella tasolla kietoutuneet toisiinsa.


title: Oikeussosiologia

text: Oikeussosiologista tutkimusta lähellä ovat oikeuspoliittinen, kriminologinen ja kriminaalipoliittinen tutkimus. Näitä tutkimusaloja ei voikaan aina selkeästi erottaa toisistaan.


title: Oikeussosiologia

text: Oikeussosiologia on monitieteinen tutkimusala, joka sijoittuu oikeustieteen, yleisen yhteiskuntatieteen ja sosiologian välimaastoon. Oikeussosiologia voidaan määritellä tutkimussuuntaukseksi, jossa tutkitaan oikeudellisten käytäntöjen, instituutioiden, oikeudellisen doktriinin ja niihin liittyvän yhteiskunnallisen kontekstin välisiä suhteita. Oikeutta tutkitaan siis yhteiskuntatieteellisestä näkökulmasta. Oikeuden tutkimiseen sovelletaan tällöin yhteiskuntatieteiden yleisiä metodeja.


title: Oikeussosiologia

text: Oikeussosiologian tutkimus ja opetus on vaihtelevasti organisoitu eri maissa: joissakin maissa se on osa yhteiskuntatieteitä ja toisissa osa oikeustieteitä. Lisäksi oikeussosiologian professoreiden taustakoulutus vaihtelee maittain. Organisoinnilla ei ole yksiselitteistä paikkaa.


title: Oikeussosiologia

text: Oikeussosiologia tutkii muun muassa tuomioistuinten toimintaa käytännössä, lainvalmistelua, konfliktinratkaisua ja juridista professiota. Oikeussosiologinen tiedonintressi vaihtelee oikeuden ja yhteiskunnan välisen vuorovaikutuksen tutkimisesta siihen, miten ja millaiseksi oikeus oikeudellisissa käytännöissä rakentuu.


title: Oikeussosiologia

text: Yhteiskunnalliset (oikeudelliset) käytännöt ovat toimintaa, jossa oikeussubjekti osallistuu oikeusnormien käytännön toteuttamiseen, kuten avioliitto.


title: Oikeussosiologia

text: Oikeussosiologian tehtävä on kehittää yleisiä teorioita, jotka selittävät oikeuteen liittyviä sosiaalisia prosesseja. Toinen tehtävä on alan sosiaalisten tekijöiden ja muuttujien keskinäisten suhteiden empiirinen tutkimus ja analyysi. Keskeisellä sijalla tällöin on ilmiöiden syiden ja seurausten selittäminen. Oikeussosiologisessa tutkimuksessa oikeus määritellään yleensä laajasti. Voimassa olevan virallisen oikeuden lisäksi tutkimus voidaan samanaikaisesti ulottaa myös erilaisiin epävirallisiin menettelyihin ja käytäntöihin viralliskoneiston ulkopuolelle. Suuntaukselle ominaista on myös se, ettei siinä sitouduta oikeudellisiin käsitteisiin tai oikeudelliseen tapaan hahmottaa maailmaa.


title: ALROSA

text:
ALROSA () on kansainvälinen venäläinen suuryritys, joka tuottaa timantteja. Yhtiö harjoittaa timanttiraaka-aineiden tutkintaa, hankintaa, käsittelyä ja myyntiä. Päätoiminta on Jakutiassa, Arkangelin alueella ja Afrikassa.
ALROSA tuottaa 97 % Venäjän kaikista timanteista. Yhtiön osuus maailman timanttituotannosta on 27 %. ALROSAn löydetyt varat riittävät 18–20 vuotta nykyisen tuottotason ylläpitämiseksi. ALROSAn ennustukset ovat kolmanneksen maailman timanttivaroista.


title: ALROSA

text: 28. lokakuuta 2013 yhtiö on tehnyt IPO:n, jonka tuloksena myyntiin продано 16 % osaketta (7 % osaketta antoi Venäjän federaatio ja Jakutian hallitus, vielä 2 % quasivikrapaperit). Yli 60 % myynnistä USA:n sijoittajat, 24 % — Euroopasta (20 % Isosta-Britanniasta), 14 % saivat Venäjän sijoittajat . Investeerimisfondid Oppenheimer Funds ja Lazard. 2 % ostivat Oppenheimer Funds- ja Lazard-investointisäätiöt. IPO ALROSA houkutteli 41,3 miljardia ruplaa (noin 1,3 miljardia Yhdysvaltain dollaria).


title: ALROSA

text:
Kesäkuussa 2013 ALROSAn varat ja resurssit ovat JORC-lain mukaan 971,7 miljoonaa karaattia. Niistä todistettuja on 664,8 miljoonaa karaattia ja todennäköisiä 308,2 miljoonaa karaattia, mikä on 97 % raaka-aineiden yleisvenäläisistä varoista.
ALROSAn tuotantolaitteet sijaitsevat pääosin Länsi-Jakutiassa ja Arkangelin alueella. Yhteensä ALROSA kehittää 22 esiintymää. Tuotantoon kuuluu 9 esiintymää kallioperässä ja 13 huuhdontaesiintymää. Kallioperäisiä esiintymiä työnnetään avoimella louhimotavalla ja maanalaisella tavalla. Sahan tasavallan alueella (Jakutia) toimii neljä kaivosyritystä: Mirninski, Aihalski, Udachinski, Niurbinski.
Lisäksi ALROSA omistaa 32,8 % Keski-Afrikan suuren timanttituottajayhtiön Katokan osakkeista Angolassa.


title: ALROSA

text:
ALROSA-yhtiön myyntiyhtiöillä on edustustot kaikissa maailman timanttikeskuksissa, eli Yhdysvalloissa, Belgiassa, Yhdistyneissä arabiemiirikunnissa, Kiinassa, Yhdistyneessä kuningaskunnassa ja Israelissa.
Vuonna 2012 ALROSA teki pitkäaikaisen sopimuksen belgialaisen Laurelton Diamonds Inc. -yhtiön kanssa. Kyseinen yritys ostaa timantteja yhdysvaltalaiselle Tiffany & Co. -koruyhtiölle..
Toukokuussa 2013 ALROSA ja huutokauppatalo Sotheby’s allekirjoittivat yhteistyösopimuksen. Sen ehtojen mukaan ALROSA toteuttaa huutokaupoissa Sotheby’s premium -luokan timantit. Myytävänä oleville kivet saavat Amerikan Hemmologian instituutin sertifioinnin (GIA) .
ALROSA auttaa aktiivisesti venäläisiä valtakunnallisia viranomaisia Kimberlin prosessin tarkoitusten ja vaatimusten toteuttamiseksi.


title: ALROSA

text: Vuonna 2012 ALROSA-yhtiöt tuottivat 34,4 miljoonaa karaattia timantteja, ja niiden timanteista saatu tuotto oli 4 610,7 miljoonaa Yhdysvaltain dollaria. Vuoden tulosten mukaan timanttituotteiden myynti ALROSA-ryhmässä oli 4 450,1 miljoonaa Yhdysvaltain dollaria, briljantteja 160,6 miljoonaa Yhdysvaltain dollaria. Vuosikate ALROSA-tuotteiden myynnistä on yli 4,0 miljardia Yhdysvaltain dollaria.


title: Markus Tavio

text: Markus Ruben Tavio (alk. Davidson; 25. huhtikuuta 1911 Turku – 18. helmikuuta 1978 Helsinki) oli suomalainen arkkitehti.


title: Markus Tavio

text: Markus Tavio kirjoitti ylioppilaaksi 1930 ja opiskeli Helsingin yliopiston piirustuslaitoksella piirustusta ja maalausta 1930–1932. Hän valmistui arkkitehdiksi Teknillisestä korkeakoulusta 1938 ja työskenteli sitten rakennushallituksen suunnitteluosastolla sekä eri arkkitehtitoimistoissa 1938–1939. Hän teki opintomatkoja useisiin Euroopan maihin ja 1948 Yhdysvaltoihin. Hän perusti oman toimiston heti sodan jälkeen vuonna 1944.


title: Markus Tavio

text: Tavion tavoitteena asuntosuunnittelussa oli käytännöllisyys ja kodikkuus. Espoon Tapiolassa on hänen suunnittelemiaan asuinrakennuksia muun muassa 1954 valmistunut Asunto Oy Viisikko ja Otsonkalliolla 1955 valmistunut lamelli- ja pistetaloryhmä. 1958–1960 valmistui Tapiolan Naavakalliolle asuntokokonaisuus.


title: Markus Tavio

text: Tavio suunnitteli kerrostaloja myös Helsingin Munkkivuoreen, Pajamäkeen, Herttoniemeen, Puotilaan ja Lauttasaareen. Pohjois-Haagassa on hänen suunnittelemiaan vanhusten asuintaloja ja rivitaloja on Espoon Westendissä ja Matinkylässä.


title: Markus Tavio

text: Tavio suunnitteli myös seurakunnille, kuten Oulun keskustaan vuonna 1958 valmistuneen seurakunta- ja virastotalon sekä Jyväskylään 1962 valmistunen seurakuntatalon. Hänen päätyönään pidetään 1954 valmistunutta Helsingin Meilahden kirkkoa.


title: Ancara

text: AncarA on suomalainen, englanninkielistä heavy metalia soittava yhtye, joka on perustettu vuonna 1996.


title: Ancara

text: Ancaran esiasteet olivat useilla eri kokoonpanoilla Metal Circus vuosina 1985–1992 ja Resistance vuosina 1992–1995.


title: Ancara

text: Ancaran debyyttisingle "The World" vuodelta 2006 nousi parhaimmillaan Suomen virallisen singlelistan kakkoseksi. Singlellä vieraili kosketinsoittaja ja säveltäjä Riku Niemi. Debyyttialbumi "Dawn" käväisi virallisen albumilistan sijalla 27 Timo Kotipellon levy-yhtiö High and Loudin julkaisema studioalbumi "Beyond the Dark" sijalla 9. Laulaja Agnes Pihlava vieraili albumilla "Chasing Shadows" kappaleessa "Tears With a Smile".


title: Ancara

text: Yhtyeen neljäs studioalbumi "Garden of Chains" julkaistiin 3. maaliskuuta 2017.


title: Ketjukaruselli

text: Ketjukaruselli on huvipuistolaite, joka koostuu pyörivään runkoon kiinnitetyistä, ketjujen varassa roikkuvista istuimista. Tavallisesti tuolit ovat yhden hengen istuttavia. Karusellin pyöriessä keskipakoisvoima "työntää" matkustajia poispäin karusellin rungosta, jolloin istuimet ovat runkoon nähden kallellaan.


title: Ketjukaruselli

text: Vuonna 1972 Saksassa kehitettiin uusi ketjukarusellityyppi, "Wellenflug". Siinä karusellin rungon pyörivä yläosa kallistuu lisäksi puolelta toiselle, mikä tekee matkustajien liikeradasta aaltomaisen. Vuonna 2003 itävaltalainen Funtime-yritys kehitti Star Flyer -ketjukarusellin, joka pyörimisen lisäksi nousee monen kymmenen metrin korkeuteen. Tällainen karuselli on esimerkiksi Kööpenhaminan Tivolin Himmelskibet, joka nousee 80 metrin korkeuteen. Suomessa tällaisia laitteita ovat Särkänniemen Ilmaveivi, Tykkimäen Kouvola-karuselli ja Star Flyer, Linnanmäen Ketjukaruselli, PowerParkin Fiesta Mexicana ja Wave Swinger, Wasalandian Wave Swinger, Tivoli Sariolan Ketjukaruselli ja Minikeinu, Tivoli Seiterän Ketjukaruselli ja Suomen Tivolin Ketjukaruselli ja Pellekaruselli.


title: Vuosisatamme kronikka

text: Vuosisatamme kronikka on Gummeruksen vuonna 1987 julkaisema tietokirja 1900-luvun merkittävimmistä uutistapahtumista. Yli 1 200-sivuinen A4-kokoinen kirja kattaa vuodet 1900–1986 kuukausi kuukaudelta. Viimeisenä artikkelina on tasavallan presidentti Urho Kekkosen kuolema.


title: Vuosisatamme kronikka

text: Teoksessa on ajanjakson jokainen kuukausi esitetty sekä luettelonomaisesti että pienoisartikkeleina. Siitä ilmenee lyhyesti tärkeimmät tapahtumat sekä kyseisessä kuussa syntyneet ja kuolleet merkkihenkilöt. Erikoisuutena on se, että artikkelit on kirjoitettu preesensiin, vaikka ne nykyajasta katsoen kuvaavat menneisyyttä. Monista tapahtumista on tehty laajempi katsaus, esimerkiksi vuosien 1900–1984 olympialaisten artikkelit ja tulosluettelot. Vuosisatamme kronikka on kuvitettu valokuvin, maalauksin ja julistein. Teoksen perusidean on kehittänyt saksalainen Bodo Harenberg (Harenberg Verlag). Suomenkielinen tekstituotanto tehtiin elektronisesti.


title: Vuosisatamme kronikka

text: Kirjan sisältö muodostaa myös myöhemmin julkaistun "Ihmiskunnan kronikka" -nimisen 12-osaisen kirjasarjan kuusi jälkimmäistä osaa. Kuudessa ensimmäisessä osassa on käsitelty tiivistetymmin koko ihmiskunnan historia kivikaudelta alkaen.


title: Blind Stare

text: Blind Stare on suomalainen melodista death metallia soittava yhtye. Sen perustivat Anders Öström, Heikki Raisio ja Henry Valkonen Turussa vuonna 1999.


title: Blind Stare

text: EP:t


title: EViews

text: EViews on Windows-pohjainen tilastollinen ohjelmisto, joka on tarkoitettu erityisesti ekonometriseen analyysiin. Ohjelmistoa kehittää Quantitative Micro Software, joka julkaisi EViewsin ensimmäinen version 1991. Maaliskuussa 2007 julkaistiin versio 6.0.


title: EViews

text: EViews soveltuu yleiseen tilastolliseen sekä ekonometriseen analyysiin, kuten poikkileikkausaineiston, paneeliaineiston, sekä aikasarjojen analyysiin. Ohjelma tukee Excel, SPSS, SAS, Stata, RATS ja TSP ohjelmistojen tiedostoformaatteja sekä ODBC-tietokantayhteyttä.


title: EViews

text: Quantitative Micro Software


title: SPSS

text: SPSS ("IBM SPSS Statistics") on tilastotieteelliseen analyysiin suunniteltu ohjelmisto, josta julkaistiin ensimmäinen versio 1968. PSPP on GNU-projektin avoimen lähdekoodin vastine SPSS:lle.


title: SPSS

text: SPSS on myös ohjelmaa myyvän yrityksen nimi.


title: Unto Jutila

text: Unto Väinö Jutila (5. joulukuuta 1944 Kalajoki – 5. maaliskuuta 1992 Toholampi) oli suomalainen harmonikkataiteilija ja säveltäjä.


title: Unto Jutila

text: Unto Jutila syntyi Kalajoella, sahanasettaja Väinö Jutilan ja Anni o.s. Tiinasen perheeseen. Lapsuusaika kului Kalajoen Plassilla. Vaikka suvussa ei aiemmin ollut muusikoita, Väinö-isä oli kulttuurin ja musiikin ystävä, joka hankki pojalleen harmonikan. Jo 11-vuotiaana poika pääsi soittamaan Kalajoen teatteritalon tansseissa taukoja.


title: Unto Jutila

text: Avioiduttuaan 2. heinäkuuta 1977 filosofian kandidaatti Sinikka o.s. Alasen (s. 1946 Karkku) kanssa, Jutilat muuttivat Toholammille.


title: Unto Jutila

text: Vaikka Jutila oli soittajana pääosin itseoppinut, hän opiskeli musiikin teoriaa Pauli Kilpiön johdolla, sekä harmonikansoittoa ja esiintymistaitoa Leander Norrbackin ja Veikko Ahvenaisen johdolla.


title: Unto Jutila

text: Jutila toimi noin 10 vuoden ajan tanssimuusikkona 1960-luvulla, kiertäen maata oman yhtyeensä kanssa.


title: Unto Jutila

text: Ensimmäinen sävellys, "Iloinen meripoika", syntyi 1959, jonka jälkeen hän sävelsi noin 200 teosta, kattaen erilaisia tyylilajeja viihdemusiikkia ja taidemusiikkia. Sävellyksistä tunnetuimpia ovat Rapsodia harmonikalle, Konsertto F-duuri ja Kuvia lapsille -sarja. Hänen viimeiseksi sävellyksekseen jäi Hyväntuulen jenkka, 1990. Hänen sävellyksiään ovat levyttäneet muun muassa Pekka Himanka (muun muassa "Kalajoki-valssi") ja useat harmonikansoittajat, kuten Matti Rantanen ("Kuvia lapsille" -sarja).


title: Unto Jutila

text: Jutila toimi harmonikansoiton opettajana Raahen musiikkikoulussa 1975–1980 ja Keski-Pohjanmaan musiikkiopistossa 1978–1987, minkä lisäksi hänellä oli lukuisia yksityisoppilaita.


title: Unto Jutila

text: Hän osallistui erilaisiin harmonikkamusiikin tapahtumiin esiintyvänä taiteilijana ja opettajana, sekä toimi Kalajoen "Särkät soi" (1974–1985) ja Toholammin harmonikkaviikot (1986–1992) -tapahtumien taiteellisena johtajana. Ulkomailla Jutila konsertoi Ruotsissa, Yhdysvalloissa, Kanadassa, Neuvostoliitossa, Baltian maissa sekä Italiassa. Hän oli muuntautumiskykyinen taiteilija, joka esitti niin klassista harmonikkamusiikkia, tanssimusiikkia, ranskalaista musette-musiikkia kuin jazziakin.


title: Unto Jutila

text: Jutilan kansainväliset kontaktit alalla olivat laajat, ja muun muassa ranskalainen musette-harmonikan taitaja Maurice Vittenet oli hänen hyvä ystävänsä.


title: Unto Jutila

text: Unto Jutilan elämän loppuvuosia varjosti vaikea sairaus, joka ei kuitenkaan estänyt sävellystyötä eikä esiintymisiä. Hänelle myönnettiin valtion taiteilijaeläke vuonna 1987.


title: Unto Jutila

text: Unto Jutila levytti kuusi omaa pitkäsoittoa, sekä esiintyi kokoomalevyillä. Jutilan levytyksiä ovat muun muassa:.


title: Jann Arden

text: Jann Arden Richards (s. 27. maaliskuuta 1962) on kanadalainen laulaja-lauluntekijä.


title: Jann Arden

text: Arden syntyi lähellä Calgarya, Albertassa, ja julkaisi vuonna 1992 ensimmäisen albuminsa "Time for Mercyn". Suosio kasvoi entisestään julkaisulla "Living Under June" (1994), jolle sisältyi Anne Loreen säveltämä hitti "Insensitive". Arden on julkaissut myös kaksi kirjaa.


title: Jann Arden

text: Ardenin tuorein albumi on covereista koostuva "Uncover Me", joka ilmestyi 6. helmikuuta 2007. Hän on voittanut kahdeksan Juno-palkintoa ja ollut ehdolla kaikkiaan ainakin yhdeksäntoista kertaa. Maaliskuussa 2006 hänen ilmoitettiin saavan tähti Canada's Walk of Famelle.


title: Jann Arden

text: Ardenilla ilmeni maaliskuussa 2007 niin kutsuttu Takotsubon ilmiö, sydänlihaksen toiminnan äkillinen, tilapäinen heikkeneminen, jonka usein aiheuttaa tavanomainen stressi. Hän toipui ja on vuonna 2007 Yhdysvaltain-kiertueellaan Michael Bublén kanssa; kaksikko esiintyi yhdessä jo vuonna 2005.


title: Adrienne Rich

text: Adrienne Rich (16. toukokuuta 1929 – 27. maaliskuuta 2012 Santa Cruz, Kalifornia) oli yhdysvaltalainen runoilija ja feministi. Hän syntyi Baltimoressa, Marylandissa ja oli tunnettu radikaalifeminismistään. Richin vuonna 1976 ilmestynyt ensimmäinen feministinen teos "Of Woman Born: Motherhood as Experience and Institution" käsittelee äitiyttä, muun muassa sen historiallista ja kulttuurista merkitystä, ja sitä pidetään edelleen yhtenä tärkeimmistä äitiyttä käsittelevistä feministisistä puheenvuoroista. Äitiyden lisäksi hän kirjoitti paljon muun muassa lesboutta käsitteleviä kirjoituksia ja otti aktiivisesti kantaa yhteiskunnallisiin kysymyksiin.


title: Adrienne Rich

text: Richille myönnettiin vuonna 1974 National Book Award kokoelmasta "Diving into the Wreck". Hänen miehensä teki itsemurhan 1970, ja Rich ilmoitti vuonna 1976 olevansa lesbo. Hän kieltäytyi vuonna 1997 poliittisista syistä National Medal of Artsista.


title: Adrienne Rich

text: Rich eli vuodesta 1976 lähtien yhdessä elämänkumppaninsa, kirjailija Michelle Cliffin kanssa. Hän kirjoitti runouden ohella proosaa, kuten esseen "Compulsory Heterosexuality and Lesbian Existence", joka ilmestyi kirjassa "Blood, Bread and Poetry: Selected Prose, 1979–1986" vuonna 1986.


title: Adrienne Rich

text: Rich kuoli maaliskuussa 2012 kotonaan Santa Cruzissa nivelreuman komplikaatioihin.


title: Julie Harris

text: Julie Ann Harris (2. joulukuuta 1925 Grosse Pointe, Michigan, Yhdysvallat – 24. elokuuta 2013 West Chatham, Massachusetts, Yhdysvallat) oli yhdysvaltalainen näyttelijä. Hänet tunnetaan työstään sekä teatterista, elokuvista että televisiosta, ja hän kuului American Theatre Hall of Fameen.


title: Julie Harris

text: Harris syntyi Grosse Pointessa Michiganissa. Jo ensimmäisestä elokuvaroolistaan "Häävieraassa" (1952) hänet asetettiin Oscar-ehdokkaaksi. Hän oli James Deanin vastanäyttelijänä elokuvassa "Eedenistä itään". Myöhempiä elokuvia ovat muun muassa "Pennittömänä Berliinissä" (1955), "Yö kauhujen talossa" (1963) ja "Sumuisten vuorten gorillat" (1988). Vuonna 1996 hänellä oli rooli elokuvassa "Kielletty suhde".


title: Julie Harris

text: Televisiossa Julie Harrisilla oli rooli Lilimae Clementsinä sarjassa "Knots Landing". Lisäksi hän on ollut näkyvä hahmo Broadwaylla, ja hän on saanut tatterialan Tony-palkinnon viisi kertaa.


title: Julie Newmar

text: Julie Chalene Newmar (s. 16. elokuuta 1933) on yhdysvaltalainen näyttelijä. Hänet muistetaan etupäässä Batmanin Kissanaisena.


title: Julie Newmar

text: Newmar syntyi Los Angelesissa, Kaliforniassa, kolmesta lapsesta vanhimmaksi. Hän valmistui John Marshall High Schoolista ja on esiintynyt paitsi Batmanissa ja muissa televisiosarjoissa, myös elokuvissa ja teatterissa.


title: Julie Newmar

text: Newmarin naapuri, näyttelijä ja koomikko James Belushi syytti häntä vuonna 2004 kotirauhansa häiritsemisestä. Riita saatiin sovittua oikeussalin ulkopuolella. Newmar on nyttemmin jopa esiintynyt Belushin kanssa televisiossa.


title: Julie Newmar

text: Newmar oli vuosina 1977–1984 naimisissa lakimies J. Holt Smithin kanssa. Hänellä on yksi lapsi, John Jewl Smith, joka on kuuro ja kärsii Downin oireyhtymästä. Johnin syntyessä Newmarilla oli jo pitkälti yli neljäkymmentä vuotta ikää.


title: Peruskestävyysharjoittelu

text: Peruskestävyys- eli PK-harjoittelulla tarkoitetaan kestävyysurheilussa sellaista harjoittelua, jossa syke pysyy aerobisen kynnyksen alapuolella.


title: Peruskestävyysharjoittelu

text: Hyvässä kestävyysurheilijan ohjelmassa suurin osa harjoittelusta tapahtuu nimenomaan PK-alueella. Kuntoilussa, jossa tavoitteena ovat terveyshyödyt ja rasvanpoltto, voidaan hyvin kaikki harjoittelu tehdä PK-alueella.


title: Vanja Stambolova

text: Vanja Stambolova (, s. 28. marraskuuta 1983) on bulgarialainen yleisurheilija, jonka päämatka oli aiemmin 400 metrin juoksu ja sittemmin 400 metrin aitajuoksu.


title: Vanja Stambolova

text: Stambolova karsiutui 1999 Bydgoszczin alle 18-vuotiaiden MM-kisoissa 400 metrin aitajuoksun alkuerissä ajalla 1.04,56. Helsingin MM-kisoissa 2005 hän karsiutui 400 metrin aitojen alkuerissä ajalla 58,99. Seuraavana vuonna hän voitti Balkanin sisäratojen mestaruuden 400 metrin sileällä. Moskovan sisäratojen MM-kisoissa hän voitti 400 metrillä MM-hopeaa ajalla 50,21. Myöhemmin samana vuonna hän voitti matkan Bulgarian mestaruuden sekä EM-kultaa Göteborgin EM-kisoissa ajalla 49,85. Kauden lopussa hän juoksi kahdeksanneksi ja toiseksi yleisurheilun maailmancupissa.


title: Vanja Stambolova

text: Stambolova kärähti dopingista tammikuussa 2007 maannaisensa Venelina Venevan kanssa. Bulgarian yleisurheiluliitto vapautti heidät syytteistä, mutta kansainvälinen yleisurheiluliitto IAAF valitti päätöksestä urheilun välitystuomioistuimelle ja CAS piti kahden vuoden kilpailukiellon voimassa.


title: Vanja Stambolova

text: Kilpailukieltonsa jälkeen Stambolova osallistui Berliinin MM-kilpailuihin 2009 karsiutuen 400 metrin aitajuoksun välierissä. Dohan sisäratojen MM-kilpailuissa 2010 hän sai pronssia 400 metrillä ajalla 51,50. Barcelonan EM-kilpailuissa 2010 hän oli toinen 400 metrin aitajuoksussa Bulgarian ennätysajalla 53,82. Pariisin sisäratojen EM-kilpailuissa 2011 hän oli 400 metrin neljäs ajalla 52,58. Saman vuoden Daegun MM-kilpailuissa hän sijoittui kuudenneksi 400 metrin aidoissa ajalla 54,23 s. Istanbulin sisäratojen MM-kilpailuissa 2012 hän oli 400 metrin neljäs ajalla 51,99. Saman vuoden Moskovan MM-kilpailuissa hän karsiutui 400 metrin aitajuoksun välierissä.


title: Horton Foote

text: Horton Foote (14. maaliskuuta 1916 – 4. maaliskuuta 2009) oli yhdysvaltalainen näytelmäkirjailija ja käsikirjoittaja. Hänen tunnetuimpia elokuvakäsikirjoituksiaan ovat "Kuin surmaisi satakielen" (1962), "Polttava maa" (1965) ja "Hiiriä ja ihmisiä" (1992).


title: Horton Foote

text: Foote syntyi Whartonissa, Texasissa. Hän voitti kaksi Oscar-palkintoa vuosina 1963 ja 1984, yhden Pulitzerin vuonna 1995 ja yhden Emmyn vuonna 1997.


title: Horton Foote

text: Footen alkuperäinen haave oli päästä näyttelijäksi, mutta jo pian hänen Broadway-debyyttikäsikirjoituksensa "Only the Heart" (1944) julkaisun jälkeen kävi ilmi, että hänen lahjansa olivat ennemminkin kirjoittamisessa. Foote oli naimisissa Lillian V. Footen kanssa, kunnes tämä kuoli 5. elokuuta 1992. Footella oli neljä lasta.


title: Horton Foote

text: Footelle myönnettiin vuonna 2000 National Medal of Arts. Hän oli Kristillisen tieteen jäsen.


title: Petri Kotwica

text: Petri Lauri Kotwica (s.  17. huhtikuuta 1964 Parainen) on suomalainen elokuvaohjaaja ja käsikirjoittaja.


title: Petri Kotwica

text: Kotwican sukunimi on peräisin hänen puolalaiselta isäpuoleltaan merikapteeni Maciej Kotwicalta, hänen äitinsä on pankkivirkailija Seija Bärlund. Ylioppilaaksi vuonna 1984 tullut Kotwica oli opiskellut vuoden Teknillisessä korkeakoulussa ja neljä vuotta yliopistossa teoreettista filosofiaa ja kirjallisuutta, ennen kuin hän aloitti opintonsa Taideteollisen korkeakoulun elokuvataiteen laitoksella, josta hän valmistui vuonna 1999 taiteiden maisteriksi ja elokuvaohjaajaksi.


title: Petri Kotwica

text: Lyhytelokuvien lisäksi Kotwica on ohjannut neljä pitkää elokuvaa. Niistä ensimmäinen on "Koti-ikävä" (2005), jonka valmistuessa 41-vuotias Kotwica oli poikkeuksellisen vanha esikoisohjaajaksi. Pari vuotta myöhemmin valmistui hänen toinen pitkä elokuvansa "Musta jää" (2007), jonka tekeminen vei ohjaajalta kuusi vuotta ja pääsi vauhtiin vasta kun hän oli saanut tehdyksi ensimmäisen pitkän elokuvansa. Elokuvan kolmiodraamatarina perustuu osittain Kotwican omiin kokemuksiin. "Musta jää" oli 18 vuoteen ensimmäinen suomalainen elokuva, joka pääsi kilpailemaan Berliinin elokuvajuhlien pääpalkinnosta. Kotwican kolmas pitkä elokuva, "Rat King", valittiin vuoden 2012 huhtikuussa pidettäville Tribeca-festivaaleille New Yorkiin.


title: Petri Kotwica

text: Esikuvikseen Kotwica mainitsee muiden muassa Krzysztof Kieślowskin, Stanley Kubrickin ja Ingmar Bergmanin. Suomalaisista ohjaajista erityisesti Mikko Niskanen on tehnyt häneen suuren vaikutuksen.


title: Kenia Sinclair

text: Kenia Sinclair (s. 14. heinäkuuta 1980) on jamaikalainen 800 metrin juoksija.


title: Kenia Sinclair

text: Sinclair karsiutui vuonna 2005 Helsingin MM-kisoissa välierissä ajalla 1.59,45. Seuraavana vuonna hän voitti MM-hopeaa Moskovan sisäratojen MM-kisoissa ja hopeaa Melbournen Kansainyhteisön kisoissa ajalla 1.58,16. Myöhemmin samana vuonna hän sijoittui neljänneksi. Osakan MM-kisoissa 2007 Sinclair karsiutui välierissä. Pekingin olympialaisissa 2008 hän sijoittui kuudenneksi. Berliinin MM-kilpailuissa 2009 hän karsiutui välierissä. Kaksi vuotta myöhemmin hän oli seitsemäs Daegun MM-kilpailuissa ajalla 1.58,66.


title: John Ljunggren

text: John Arthur Ljunggren (9. syyskuuta 1919 – 13. tammikuuta 2000) oli ruotsalainen kilpakävelijä, jonka matkana oli pääasiassa 50 kilometriä.


title: John Ljunggren

text: Ljunggren on 50 kilometrin kävelyn olympiavoittaja vuodelta 1948 ajalla 4.41.52. Lisäksi hän saavutti olympiahopeaa 1960 ja olympiapronssia 1956 samaiselta matkalta. Ljunggren on myös euroopanmestari vuodelta 1946 ja saavutti hopeaa 1950. Vuosina 1951–1953 hän teki kaikkiaan viidesti maailmanennätyksen. Hän on Ruotsin menestynein kilpakävelijä viidellä arvomitalillaan.


title: Suomen merimuseo

text: Suomen merimuseo on kansallinen merimuseo, jonka tehtävänä on Suomen merenkulun historian tallentaminen ja tiedon välittäminen. Suomen kansallismuseoon kuuluva Merimuseo kerää ja tallentaa merenkulkuun ja veneilyyn liittyvää esineistöä, kuvia, arkistoaineistoa ja kirjallisuutta. Museon kokoelmiin kuuluu noin 15 000 esinettä, 2 000 vanhaa merikarttaa, laivapiirustuksia ja 30 000 valokuvaa. Lisäksi museossa on laaja merihistoriallinen kirjasto.


title: Suomen merimuseo

text: Suomen merimuseo on Trafiikki-museot ry:n jäsen.


title: Suomen merimuseo

text: Suomen merimuseo oli ehdolla vuoden 2013 eurooppalaiseksi museoksi. Voittaja julkistettiin toukokuussa 2013.


title: Suomen merimuseo

text:
Suomen merimuseo toimii Kotkassa sijaitsevassa Merikeskus Vellamossa. Nykyinen päänäyttely "Pohjantähti, Etelän risti" avattiin Kotkan kantasatamassa 11. heinäkuuta 2008. Samassa rakennuksessa toimii myös Kymenlaakson museo. Vellamossa toimii myös Kotkan kulttuuriasiainkeskus, arkisto- ja kirjastopalveluita tarjoava Tietokeskus Vellamo, ravintola Laakonki ja museokauppa Plootu. Lisäksi rakennuksessa on muun muassa opetus- ja seminaaritiloja sekä yli 200-paikkainen auditorio.
Suomen merimuseon päänäyttely kertoo merenkulun historiasta teemoittain. Näyttelyn pääteemoja ovat laivat, navigointi, talvimerenkulku, merenkulkija, laivamatkustaminen ja merikauppa. Noin tuhannen esineen lisäksi näyttelyssä on paljon valokuvia, liikkuvaa kuvaa, multimedioita sekä toiminnallisia pisteitä, joissa voi muun muassa tehdä solmuja, viestittää viestilipuilla tai tutustua purjelaivan osiin.


title: Suomen merimuseo

text: Suomen merimuseolla on myös vaihtuvien näyttelyiden tilat. Lisäksi Merikeskus Vellamon museoaluslaiturissa voi kesäisin tutustua esimerkiksi jäänmurtaja "Tarmoon".


title: Suomen merimuseo

text: Merimuseon sijaintipaikka oli aiemmin vuodesta 1972 Luotsikasarmi Helsingin Hylkysaaressa, jossa siitä selvimpänä merkkinä oli laiturissa majakkalaiva "Kemi". Kävijöitä siellä oli suhteellisen vähän sen syrjäisyyden ja vaikeapääsyisyyden vuoksi. Aluksi uudesta sijaintipaikasta kilpailivat myös Turku ja Helsinki, mutta voiton vei lopulta Kotka. Suomen merimuseon toiminnan käynnistyttyä Merikeskus Vellamossa on museon kävijämäärä noussut moninkertaiseksi aiempaan verrattuna.


title: Benita Valente

text: Benita Valente (s. 19. lokakuuta 1934) on yhdysvaltalainen sopraano. Hän syntyi Delanossa, Kaliforniassa, ja valmistui Curtis Institute of Musicista vuonna 1960.


title: Benita Valente

text: Valenten varhaisen uran merkittävä vaikuttaja oli Lotte Lehmann, jonka yksityisoppilaaksi hän pääsi 16-vuotiaana. Hänen Metropolitan-debyyttinsä New Yorkissa tapahtui syyskuussa 1973. Hän on tulkinnut mm. Mozartin oopperarooleja.


title: Benita Valente

text: Valente ei ole pelkästään oopperalaulaja, vaan myös kansainvälisesti arvostettu liedien, kamarimusiikin ja oratorion esittäjä. Hänen ohjelmistossaan ovat edustettuna kaikki aikakaudet renessanssin ja barokin siirtymävaiheesta (Monteverdi) nykysäveltäjien teoksiin saakka.


title: Benita Valente

text: Valente ilmoitti vetäytyvänsä lavalta esiinnyttyään viimeisen kerran 26. lokakuuta 2000.


title: Lilija Šobuhova

text: Lilija Šobuhova (, o.s. Volkova, s. 13. marraskuuta 1977) on venäläinen kestävyysjuoksija.


title: Lilija Šobuhova

text: Šobuhova sijoittui 2001 Oostenden maastojuoksun MM-kisoissa lyhyellä matkalla kuudenneksikymmenenneksineljänneksi. Seuraavana vuonna hän juoksi Wienin sisäratojen EM-kisoissa 3 000 metrin juoksussa viidenneksi ajalla 9.02,48, Dublinin maastojuoksun MM-kisoissa lyhyellä matkalla kahdenneksikymmenenneksikolmanneksi ja Münchenin EM-kisoissa 5 000 metrin juoksussa seitsemänneksitoista ajalla 16.21,21. Vuonna 2004 hän oli Euroopan cupissa 5 000 metrillä toinen ajalla 14.52,19 ja Ateenan olympialaisissa samalla matkalla kolmastoista.


title: Lilija Šobuhova

text: Šobuhova voitti vuonna 2005 Venäjän sisäratojen mestaruuden 3 000 metrillä. Hän sijoittui Madridin sisäratojen EM-kisoissa samalla matkalla viidenneksi ajalla 8.57,79 ja St. Etiennen maastojuoksun MM-kisoissa lyhyellä matkalla kolmanneksikymmenenneksitoiseksi. Myöhemmin samana vuonna hän voitti Euroopan cupin 5 000 metrillä ja sijoittui Helsingin MM-kisoissa samalla matkalla yhdeksänneksi ajalla 14.47,07. Kauden lopussa hän oli 3 000 metrillä kymmenes. Seuraavama vuonna hän voitti Venäjän sisäratojen mestaruuden 3 000 metrillä maailmanennätysajalla 8.27,86 ja saman matkan MM-hopeaa Moskovan sisäratojen MM-kisoissa ajalla 8.42,18.


title: Lilija Šobuhova

text: Fukuokan maastojuoksun MM-kisoissa hän juoksi lyhyellä matkalla kolmanneksikymmenenneksikuudenneksi. Myöhemmin samana vuonna hän voitti Göteborgin EM-kisoissa EM-hopeaa 5 000 metrillä ja juoksi yleisurheilun maailmancupissa samalla matkalla toiseksi. Heinäkuussa 2008 Šobuhova juoksi Venäjän mestariksi uudella Euroopan ennätysajalla 14.23,75 Pekingin olympialaisissa 2008 hän sijoittui 5 000 metrillä kuudenneksi. Berliinin MM-kilpailuissa 2009 hän sijoittui 10 000 metrillä 19:nneksi ja Barcelonan EM-kilpailuissa 2010 hän keskeytti samalla matkalla.


title: Lilija Šobuhova

text: Šobuhova keskittyi maratonjuoksuun vuodesta 2009 lähtien. Ensimmäisellä maratonillaan Lontoossa huhtikuussa 2009 hän sijoittui kolmanneksi ajalla 2.24.24. Lokakuussa 2009 hän voitti Chicagon maratonin. Vuonna 2010 hän voitti sekä Lontoon että Chicagon maratonit. Chicagossa hän juoksi Venäjän ennätyksen 2.20.25. Huhtikuussa 2011 hän sijoittui Lontoon maratonilla toiseksi Mary Keitanyn jälkeen. Hän paransi Venäjän ennätystään kymmenen sekuntia. Lokakuussa 2011 hän voitti Chicagon maratonin kolmannen kerran peräkkäin. Hänen aikansa 2.18.20 oli jälleen Venäjän ennätys ja naisista vain Paula Radcliffe oli juossut maratonin häntä nopeammin.


title: Lilija Šobuhova

text: Šobuhova voitti World Marathon Majors -kilpailusarjan kausilla 2009–2010 ja 2010–2011, mutta menetti voittonsa myöhemmin dopingin käytön vuoksi.


title: Lilija Šobuhova

text: Venäjän yleisurheiluliitto antoi vuonna 2014 Šobuhovalle kahden vuoden kilpailukiellon biologisen dopingpassin perusteella. Kilpailukielto määrättiin alkavaksi 24. tammikuuta 2013 ja samalla kaikki hänen tuloksensa hylättiin takautuvasti 9. lokakuuta 2009 lähtien. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen ja lopulta valitus johti Maailman antidopingtoimisto WADAn, IAAF:n, Venäjän yleisurheiluliiton ja Šobuhovan väliseen sopimukseen, jossa hän sai kolmen vuoden ja kahden kuukauden pituisen kilpailukiellon. Myöhemmin WADA lyhensi kilpailukieltoa seitsemällä kuukaudella Šobuhovan avustettua Wadaa dopingrikkomusten selvittelyssä. Kilpailukielto päättyi 23. elokuuta 2015. Tuloshylkäysten takia Šobuhova menetti muun muassa World Marathon Majors -kilpailusarjan sekä Lontoon ja Chicagon maratonin voittonsa ja näihin liittyvät palkintorahat.


title: Lilija Šobuhova

text: Joulukuussa 2014 saksalainen ARD-televisiokanava ja ranskalainen L’Équipe-lehti väittivät Šobuhovan maksaneen ennen Lontoon kesäolympialaisia vuonna 2012 miehensä kanssa Venäjän yleisurheiluliitolle 450 000 euroa dopingkärynsä salaamisesta. ARD:n mukaan Šobuhovan kilpailukiellon jälkeen vuonna 2014 Venäjän yleisurheiluliitto olisi palauttanut heille 300 000 euroa.


title: Kaarihitsaus

text: Kaarihitsausmenetelmät kuuluvat sulahitsausmenetelmiin. Hitsaukseen tarvittava lämpö tuotetaan kaarihitsauksessa valokaaren avulla. Jos hitsaus suoritetaan suojakaasun ympäröimänä on kyse kaasukaarihitsauksesta. Kaarihitsausmetelmillä voidaan hitsata lähes kaikkia sähköä johtavia materiaaleja. Nikolai Nikolajevitš Benardos (1842–1905) oli venäläinen keksijä, joka vuonna 1881 esitteli hiilikaaritalttaushitsauksen, joka oli ensimmäinen käytännön kaarihitsausmenetelmä.


title: Kaarihitsaus

text:
Yleisimmät kaarihitsausprosessit ovat:
• puikkohitsaus (No 111)
• MAG-hitsaus (No 135)
• MIG-hitsaus (No 131)
• MAG-täytelankahitsaus (No 136)
• jauhekaarihitsaus (No 12)
• TIG-hitsaus (No 141)
• plasmahitsaus (No 15)


title: Kaarihitsaus

text: Puikkohitsaus () on vanhin ja tunnetuin kaarihitsausprosessi. Puikkohitsauksessa valokaari palaa puikon ja hitsattavan kappaleen välissä. Hitsattaessa perusaine ja lisäainepuikon sydän sulavat valokaaren vaikutuksesta ja lisäaine siirtyy puikon pinnoitteesta syntyneen kuonan ympäröiminä pisaroina hitsisulaan. Lisäaine ja perusaine sekoittuvat hitsisulassa ja kuona jää hitsin pintaan. Hitsisulan jähmetyttyä kuona voidaan hakata irti ja näin paljastuu valmis hitsi. Joissakin lisäainepuikoissa on päällysteeseen lisätty metallijauhetta, joka myös sulaa hitsiin lisäaineeksi, mikä lisää puikon riittoisuutta. Hitsin jäähdyttyä poistetaan hitsin pinnalle kovettunut kuona. Puikkohitsauksen etuja ovat monipuolisuus ja toimivuus hankalissakin olosuhteissa. Se kestää mainiosti mm. tuulta ja vettä.


title: Kaarihitsaus

text: Puikkohitsaus ei sovellu ohuille (alle 1,0 mm) ainepaksuuksille, mutta muuten ainepaksuudelle ei käytännössä ole rajaa.


title: Kaarihitsaus

text: Puikkohitsauksessa käytetään joko vaihto- tai tasavirtaa. Edulliset hitsausmuuntajat tuottavat vaihtovirtaa. Tasavirtaa tuottavat hitsausmuuntajat ovat olleet selvästi kalliimpia, mutta hintaero on tasoittumassa. Tasavirtaa on tuotettu muun muassa pyörivän moottori-tasavirtageneraattori -yhdistelmän avulla ja seleenitasasuuntaajilla. Nykyisin tehoelektroniikalla toteutetut invertterit ovat suosittuja keveyden ja hyvien hitsausominaisuuksien vuoksi.


title: Kaarihitsaus

text: Hitsauspuikko valitaan hitsattavan kohteen (aineen paksuus, materiaali) sekä hitsauskoneen (tasavirta, vaihtovirta) mukaan. Vaihtovirtakoneella ei voi hitsata kaikkia kohteita. Hitsauspuikon paksuus valitaan lähinnä aineen paksuuden mukaan. Hitsauspuikot voidaan luokitella kolmeen perustyyppiin päällysteensä mukaan: happamat, emäksiset ja rutiilipuikot. Tavallisten teräsrakenteiden hitsauksessa tasavirralla on emäksinen puikko yleisin. Rutiilipuikkoja käytetään - joidenkin erikoisratkaisujen ohella - hitsattaessa vaihtovirralla rakenneteräksiä. Hitsauspuikkoja on eri vahvuisia aina 1 millimetristä 4 millimetriin asti.


title: Kaarihitsaus

text: TIG-hitsaus () on kaasukaarihitsausprosessi, jossa valokaari palaa sulamattoman volframielektrodin ja työkappaleen välissä inertin suojakaasun ympäröimänä. Suojakaasu on useimmiten argonia, mutta myös heliumia tai argonin ja heliumin seoksia käytetään, joissakin tapauksissa. TIG-hitsausta voidaan tehdä lisäainetta syöttäen tai ilman lisäainetta. Lisäaine on yleensä 1,5–3,5 millimetriä paksu noin metrin mittainen paljas lanka, jonka koostumus vastaa hitsattavaa materiaalia. Käsinhitsauksessa lisäaine syötetään hitsisulaan käsin. Lisäaine voidaan syöttää myös koneellisesti, jolloin puhutaan mekanisoidusta TIG-hitsauksesta. TIG-hitsauksessa käytettävät virtalajit ovat tasavirta ja vaihtovirta. Virtaa voidaan myös tarvittaessa pulssittaa.


title: Kaarihitsaus

text: TIG-hitsausta käytetään yleisesti vaativien putkistojen hitsauksiin, ruostumattomien putkien ja putkipalkkien hitsaukseen ja valmistukseen, ohuiden aineiden hitsaukseen, alumiinien ja erikoismetallien hitsaukseen ja pieniin korjaushitsauksiin. Käyttöalue alkaa noin 0,1 mm:n ainepaksuudesta lähtien.


title: Kaarihitsaus

text: Hitsausprosessin etuja ovat muun muassa hyvä sulan ja tunkeuman hallinta, tarkasti säädeltävä lämmöntuonti ja hitsin puhtaus. Hitsaus on lisäksi mahdollista ilman lisäainetta eikä hitsin päälle muodostu kuonakerrosta ja hitsistä yleensä saadaan helpommin halutun muotoinen kuin muilla kaarihitsausprosesseilla. Huonoja puolia ovat hitsaamisen hitaus, pieni hitsiaineen tuotto ja suurehko lämmöntuonti verrattuna MIG/MAG hitsaukseen, sekä useissa tapauksissa laitteiston kallis hinta.


title: Kaarihitsaus

text: MIG/MAG-hitsauksessa () sähkövirran avulla aikaansaatava valokaari palaa lisäainelangan ja hitsattavan kappaleen välissä hitsauskaasun suojaamana. Hitsattaessa valokaari sulattaa perusaineen ja lisäaineen, jotka jähmettyessään muodostavat kiinteän kokonaisuuden. Lisäainelanka on ohutta metallilankaa, jonka koostumus on yleensä lähes sama kuin perusaineella. Lisäaine syötetään poikkeuksetta koneellisesti. Langan paksuus vaihtelee tyypillisesti 0,6 mm ja 1,6 mm välillä. Tärkeimmät tapauskohtaisesti säädettävät hitsausparametrit ovat langan syöttönopeus sekä hitsausjännite. Yleisiä suojakaasuja ovat hiilidioksidi (CO), argon, helium ja näiden seokset. Hitsausta kutsutaan MIG-hitsaukseksi, jos suojakaasu on inerttiä eli suojakaasu ei reagoi hitsisulan kanssa. Vastaavasti hitsaus on MAG-hitsausta, mikäli suojakaasu reagoi sulan kanssa. Suojakaasu voidaan kokonaan tai osittain korvata käyttämällä ydintäytelankaa, jolloin langan sisällä on sulaa hitsiainetta suojaavia aineita. Tällöin kyse on kuitenkin täytelankahitsauksesta eikä MIG/MAG-hitsauksesta.


title: Kaarihitsaus

text: MIG/MAG-hitsauksen etuja ovat nopeus ja hitsin puhtaus. Hitsin päälle ei myöskään muodostu kuonakerrosta. Tunkeuman ja hitsin muodon hallinta on MIG/MAG-hitsauksessa vaikeampaa kuin TIG-hitsauksessa. Suoritusteknisestä helppoudesta huolimatta hitsauslaitteiston oikea säätäminen voi tuottaa vaikeuksia. Myös huomaamaton vapaalangan pituuden muuttuminen vaikuttaa voimakkaasti perusaineeseen kohdistuvaan sulatustehoon, minkä vuoksi hitsiin jää helposti huomaamattomia virheitä.


title: Kaarihitsaus

text: Plasmahitsaus () on kaasukaarihitsausprosessi, jossa valokaari palaa plasmakaasun ja suojakaasun ympäröimänä sulamattoman volframielektrodin ja työkappaleen välillä. Hitsauslämmön lähde on valokaari, jossa hitsaussähkön johtaa valokaaressa plasmaksi hajonnut kaasu kuten muissakin kaasukaarihitsausmenetelmissä. Plasmakaari aikaansaadaan, kun valokaari pakotetaan kulkemaan plasmakaarivirtauksen mukana ahtaan kuparisuuttimen läpi suurella nopeudella. Kaaren muoto muuttuu kartiokkaasta syliterimäiseksi patsaaksi eli valokaari kuroutetaan ja kaaren energiatiheys kasvaa. Valokaaren lämpö siirtyy tällöin tehokkaasti virtaavaan kaasuun. Plasman pääkaari sytytetään pilotti- eli apukaarella, joka palaa elektrodin ja suuttimen välissä.


title: Kaarihitsaus

text: Plasmahitsauksessa käytetään yleensä lisäainetta, joka tuodaan hitsisulaan lankana. Lisäaineen tarve määräytyy lähinnä railosovituksen tarkkuuden mukaan. Jauheplasmahitsauksessa lisäaine tuodaan pieninä partikkeleina jauheena suojakaasun mukana hitsisulaan. Lisäaineen tehtävänä on lähinnä kompensoida sovitusepätarkkuuksien tarvitsema hitsiainemäärä.


title: Kaarihitsaus

text: Tyypillinen plasmahitsauslaitteisto koostuu virtalähteestä, hitsauspolttimesta, ohjausyksiköstä, sytytyslaitteesta, jäähdytyslaitteesta, langansyöttölaitteesta ja kaasunvirtauslaitteista. Virtalähde on samanlainen kuin TIG-hitsausvirtalähde ja ominaiskäyrä on jyrkästi laskeva, jotta hitsausvirta pysyy vakiona kaaren pituuden vaihteluista huolimatta. Virtalaji on yleensä tasavirtaa ja elektrodi on kytketty miinusnapaan. Plasmahitsauksessa käytettävät elektrodit ovat TIG-hitsauksen tapaan koostumukseltaan puhdasta volframia, torium- tai zirkoniseosteista volframia.


title: Kaarihitsaus

text:
Hitsauslangan syöttöön käytetään yleensä mekanisoituun TIG-hitsaukseen tarkoitettuja langansyöttölaitteita, joiden antamat langansyöttönopeudet ovat riittävän pieniä. Tyypillinen syöttönopeus on noin 100 cm/min, kun se MIG/MAG-hitsauksessa usein ylittää 10 m/min.
Plasmahitsausta on kahta versiota: sulattava tai lävistävä hitsaus. Ohuemmat kuin 3 mm paksuudet hitsataan sulattavalla ja paksummat lävistävällä plasmalla. Sulattava plasmahitsaus muistuttaa hyvin paljon TIG-hitsausta.


title: Kaarihitsaus

text:
Plasmahitsaus on ainoa kaarihitsausprosessi, jossa energiatiheys on riittävän korkea tekemään mahdolliseksi lävistävän hitsauksen, ns. keyhole-hitsauksen, mikä muuten esiintyy vain sädehitsausprosesseilla. Kaaren lämpö ja paine muodostavat reiän, jota kutsutaan "key-hole"-reiäksi eli lävistysreiäksi ja jota voidaan kuljettaa pitkin railoa eteenpäin. Hitsauksen edetessä hitsisula virtaa plasmapatsaan vieritse yhtenäiseksi sulaksi reiän taakse, jonne se jähmettyy ja muodostaa hitsin. Lävistysreiän halkaisija on normaalisti 1–2 millimetriä.
Lävistävällä hitsauksella saadaan:
(Lähde: Ruostumattomat teräkset ja niiden hitsaus)